Τα λιμάνια της απόγνωσης\nΑΡΓΟΛΙΔΑ - ΑΝΔΡΕΣ ΤΟΥ ΛΙΜΕΝΙΚΟΥ ΕΠΙΑΣΑΝ ΕΝΑ ΜΙΚΡΟ ΙΣΤΙΟΦΟΡΟ ΜΕ 31 ΛΑΘΡΟΜΕΤΑΝΑΣΤΕΣ ΚΑΙ ΤΟΥΣ ΤΡΕΙΣ ΟΥΚΡΑΝΟΥΣ ΔΟΥΛΕΜΠΟΡΟΥΣ ΑΝΟΙΧΤΑ ΤΗΣ ΜΟΝΕΜΒΑΣΙΑΣ. ΟΛΟΙ ΟΔΗΓΗΘΗΚΑΝ ΣΤΟ ΛΙΜΑΝΙ ΤΟΥ ΝΑΥΠΛΙΟΥ ΚΑΙ ΑΠΟ ΕΚΕΙ ΓΙΑΤΡΟΙ ΑΠΟ ΤΟ ΝΟΣΟΚΟΜΕΙΟ ΤΗΣ ΠΟΛΗΣ ΚΑΘΩΣ ΚΑΙ Η ΝΟΜΑΡΧΙΑ ΑΡΓΟΛΙΔΑΣ ΠΡΟΣΦΕΡΑΝ ΤΙΣ ΠΡΩΤΕΣ ΒΟΗΘΕΙΕΣ. EUROKINISSI\nΈνας 30χρονος λιμενικός τραυματίστηκε από επίθεση μεταναστών στην Ηγουμενίτσα. Καθημερινά τα επεισόδια στα λιμάνια Πάτρας και Ηγουμενίτσας, με μετανάστες να προσπαθούν να κρυφτούν σε φορτηγά. Ένταση και στην Αθήνα, μεταξύ των ΜΑΤ και των εκπροσώπων των απεργών πείνας της Υπατίας\nnews247 01 Μαρτίου 2011 17:41\nΕκτός ελέγχου είναι πλέον η κατάσταση στην Ηγουμενίτσα και στην Πάτρα, με απελπισμένους μετανάστες να προσπαθούν να επιβιβαστούν παράνομα σε ένα από τα φορτηγά, με αποτέλεσμα τα λιμάνια να γίνονται πεδίο μάχης.\nΤα επεισόδια βίας είναι καθημερινό φαινόμενο με τις αρχές να αδυνατούν να αντιμετωπίσουν την κατάσταση.\nΤο βράδυ της Δευτέρας, 30χρονος βαθμοφόρους του λιμενικού δέχθηκε άγρια επίθεση από ομάδα μεταναστών στο λιμάνι της Ηγουμενίτσας.\nΟ λιμενικός προσπάθησε να απωθήσει παράνομο μετανάστη ο οποίος προσπάθησε να μπει κρυφά σε όχημα. Άλλοι μετανάστες άρχισαν να του πετάνε πέτρες, με αποτέλεσμα να τον τραυματίσουν.\nΟ 30χρονος μεταφέρθηκε στο Κέντρο Υγείας Ηγουμενίτσας, όπου του παρασχέθηκαν οι πρώτες βοήθειες. Προανάκριση διενεργείται από το Κεντρικό Λιμεναρχείο Ηγουμενίτσας, ενώ παράλληλα διετάχθη Ένορκη Διοικητική Εξέταση.\nΣε κίνδυνο η ζωή των απεργών πείνας\nΈνταση, είχαμε και στην Αθήνα, όπου η επιτροπή αλληλεγγύης μεταναστών παραχώρησε συνέντευξη τύπου για το ζήτημα των απεργών πείνας.\nΤοποθέτησαν το τραπεζάκι της συνέντευξης έξω από τη Βουλή, με αποτέλεσμα να ακολουθήσει παρέμβαση των ΜΑΤ.\nΤελικά η συνέντευξη δόθηκε σε κοντινό σημείο. Σύμφωνα με τους εκπροσώπους των 300 μεταναστών, 44 απεργοί πείνας έχουν μεταφερθεί σε νοσοκομεία της Αθήνας και άλλα δέκα είναι σε διαδικασία μεταφοράς.\nΤα συμπτώματα που παρουσιάζουν είναι έντονη αφυδάτωση, αρχόμενη οξεία νεφρική ανεπάρκεια και καρδιακές αρρυθμίες. Από το μεσημέρι της Κυριακής 36 μετανάστες σταμάτησαν τη λήψη νερού, ζάχαρης και αλατιού.


Τα 10 καλύτερα ξενοδοχεία κοντά σε: Salus - TripAdvisor\nΤα καλύτερα ξενοδοχεία κοντά σε: Salus, Τράπανι\nΞενοδοχεία κοντά σε: Salus\nSalus: Διαβάστε κριτικές\n316 από 2.806 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Salus\n0,1 χλμ. από Salus\n0,2 χλμ. από Salus\n0,3 χλμ. από Salus\n0,4 χλμ. από Salus\n0,5 χλμ. από Salus\n0,8 χλμ. από Salus\n1,0 χλμ. από Salus\n1,2 χλμ. από Salus\n3,8 χλμ. από Salus\n4,0 χλμ. από Salus\n7,0 χλμ. από Salus\n7,3 χλμ. από Salus\n8,5 χλμ. από Salus\n9,4 χλμ. από Salus\n10,8 χλμ. από Salus\n10,9 χλμ. από Salus\n11,6 χλμ. από Salus\n11,9 χλμ. από Salus\n18,1 χλμ. από Salus\n3,3 χλμ. από Salus\n3,9 χλμ. από Salus


Συνεχίζεται η καραντίνα στη Ξάνθη – Προβληματισμός και ανησυχία για τα εισαγόμενα κρούσματα - Ysterografo News\nΚρίσιμες θα είναι οι επόμενες δύο εβδομάδες όπου και θα έχουμε επιδημιολογική εικόνα σχετικά με την πορεία τη\nς πανδημίας στη χώρα μας, μετά και το «άνοιγμα» του Τουρισμού.\nΤην ίδια στιγμή υπάρχει έντονη ανησυχία στις αρχές και τους ειδικούς για τα εισαγόμενα κρούσματα, αλλά και για την έξαρση της πανδημίας στη Βόρεια Ελλάδα και κυρίως στην Ξάνθη.\nΕιδικότερα την Πέμπτη ανακοινώθηκαν από τον ΕΟΔΥ 28 νέα κρούσματα του ιού στη χώρα. Τα νέα κρούσματα που ανακοινώθηκαν κατανέμονται ως εξής: 7 εισαγόμενα (σ.σ. ταξιδιώτες), 10 στην Ξάνθη, 2 στην Καστοριά, 2 στη Ροδόπη, 3 στη Δράμα, 2 στη Λάρισα, 1 στην Κοζάνη και 1 στην Αττική.\nΝα σημειωθεί ότι σύμφωνα με πληροφορίες, 1.121 δείγματα από πτήσεις βγήκαν όλα αρνητικά.\nΑνάμεσα στα 7 εισαγόμενα κρούσματα, είναι και ένας ταξιδιώτης από την Ινδία, που έφτασε στην Ελλάδα με ανταπόκριση από την Ολλανδία.\nΟι ανακοινώσεις έρχονται την ώρα που αποφασίστηκε η αυστηροποίηση των οριζόντιων μέτρων σε περιοχές της Ξάνθης, με στόχο τον περιορισμό της διασποράς του κοροναϊού, μετά και τα νέα επιδημιολογικά δεδομένα.\nTags: COVID-19,\tΕΛΛΑΔΑ,\tΞΑΝΘΗ,\tΚΡΟΥΣΜΑΤΑ


Ο Πάτμιος: ΤΟ ΛΙΒΑΝΙ ΤΗΣ ΛΕΙΤΟΥΡΓΙΑΣ\nΤΟ ΛΙΒΑΝΙ ΤΗΣ ΛΕΙΤΟΥΡΓΙΑΣ\nΕκείνο το ανοιξιάτικο πρωινό η θεία Κούλα ξύπνησε με τα κοκόρια κι άρχισε να ετοιμάζεται για τη λειτουργία που θα έκανε μαζί με τη μητέρα της, τη γιαγιά Χρυσούλα, στο ξωκλήσι της Παναγίας του Σκουπέρη. Είχανε από μέρες κανονίσει με τον παπά-Δημήτρη τη μέρα και την ώρα της λειτουργίας, μέρα καθημερινή. Αυτός θα πήγαινε στο ξωκλήσι με το γαϊδούρι του, αυτές ποδαρόδρομο.\nΜάνα και κόρη είχανε από τότε συνεννοηθεί ποια από τα χρειαζούμενα της λειτουργίας θα έπαιρνε μαζί της η καθεμιά: Η μάνα θα έπαιρνε το μπουκάλι με το γλυκό κρασί για τη θεία κοινωνία, το λάδι και το πρόσφορο. Η κόρη τα κεριά, τα λουμίνια, τα σπίρτα, το λιβάνι, τα καρβουνάκια κι ένα κλωνάρι βασιλικό.\nΤο πρωί ξύπνησε πριν καλά – καλά ξημερώσει, πλύθηκε, έκανε το σταυρό της και φόρεσε ρούχα καθαρά. Πήρε στο χέρι της το ταγαράκι με τα πράματα της λειτουργίας και ξεκίνησε για το σπίτι της γιαγιάς. Το σπίτι της μητέρας της δεν ήταν μακριά, σ’ ένα λεφτό έφτασε. Η γιαγιά την περίμενε. «Καλημέρα, μητέρα», «καλημέρα, Κούλα μου». Άρχισε τις ερωτήσεις η γιαγιά: «Πήρες τα κεριά;» «Πήρα». «Πήρες λουμίνια;» «Πήρα». «Πήρες σπίρτα;» «Πήρα». «Πήρες λιβάνι;» «Λιβάνι; Αχ, όχι, δεν πήρα… Τ΄ ήταν αυτό που έπαθα; Και δεν έχω καθόλου στο σπίτι μου. Έλεγα να πήγαινα χτες το απόγεμα ν’ αγόραζα, αλλά το ξέχασα εντελώς… Μήπως έχεις εσύ;» «Ούτε κι εγώ έχω, μου έχει τελειώσει… Τι θα κάνουμε τώρα;\nΠώς θα γίνει η λειτουργία χωρίς λιβάνι;», είπε η γιαγιά. Μάνα και κόρη μείνανε για λίγο αμίλητες και στεναχωρημένες. «Είναι και που θ’ αργήσουνε ν’ ανοίξουνε τα μαγαζιά για να πήγαινα ν’ αγοράσω τώρα, απάντησε η θεία Κούλα και συνέχισε: Κι ο παπάς δε θα μας περιμένει. Άμα αργήσουμε, θα φύγει». Η γιαγιά σκέφτηκε λίγο και είπε: «Πήγαινε ξανά στο σπίτι σου και ψάξε καλά μήπως σου βρίσκεται πουθενά λίγο λιβάνι. Κι άμα δε βρεις, κοίταξε μήπως έχει ξυπνήσει καμιά γειτόνισσα, να της ζητήσεις». Έτρεξε η θεία Κούλα στο σπίτι της, όπως της είπε η γιαγιά. Άνοιξε συρτάρια, άνοιξε κουτιά, άνοιξε ντουλάπια, αλλά λιβάνι πουθενά. Ούτε για δείγμα. Με άδεια χέρια πήρε τον δρόμο της επιστροφής. Βγαίνοντας από το σπίτι, κοίταζε στις γειτονικές αυλές, μήπως έβλεπε κάποια γειτόνισσα που είχε ξυπνήσει, για να της ζήταγε λιβάνι. Τίποτα. Όλες κοιμόντουσαν. Τέτοια ώρα άλλες φορές όλο και κάποια φαινότανε στην αυλή ή έξω στο δρόμο που σκούπιζε με το θυμάρι το μέρος μπροστά από την αυλόπορτά της. Σήμερα καμιά, λες και το ‘καναν επίτηδες. Αλλά δεν ήτανε και σωστό να πάει να χτυπήσει ξένη πόρτα από τα χαράματα.\n▼ 09/02/14 - 16/02/14 (31)\n«Παροιμίες από την Πάτμο», μέρος Πέμπτο (Ε΄. )\nΜἐ τούς νέους...\nΣυντήρηση ἔργων τέχνης\n▶ Χριστιανισμός και Επιστήμη\nΤό μάθημα τῶν Θρησκευτικῶν\nΟ "εξαρτημένος" ...\n"Το Έθνος των Ελλήνων"\nΚληρικοί των ημερών μας:\n¨Η Θεία Κοινωνία\n«Παροιμίες από την Πάτμο», μέρος Ἕκτο (ΣΤ΄. )\nO Σύλλογος Απανταχού Πατμίων...\nΗ Ιερά Μονή τῆς Πάτμου...\nΔΟΞΑΣΤΙΚΟ ΤΗΣ ΚΥΡΙΑΚΗΣ ΤΟΥ ΑΣΩΤΟΥ


Εργαστήριο του δημόσιου βίου (οι άρχοντες) - PDF\nΕργαστήριο του δημόσιου βίου (οι άρχοντες)\nDownload "Εργαστήριο του δημόσιου βίου (οι άρχοντες)"\n1 Εργαστήριο του δημόσιου βίου (οι άρχοντες) Η Βέροια, πόλη με διαχρονική ιστορική παρουσία, σε στρατηγική γεωγραφική θέση χερσαίων και υδάτινων δρόμων, διατηρεί σε αδρές γραμμές την έκταση και την πολεοδομική οργάνωση των υστερορωμαϊκών χρόνων έως και τη μεταβυζαντινή περίοδο. Κτισμένη σε μία φυσικά οχυρή θέση στους πρόποδες του Βερμίου με εποπτεία τη μεγάλη προς νότο πεδιάδα, αποτέλεσε καθ όλη τη διάρκεια της ιστορικής της διαδρομής αντικείμενο διεκδίκησης και πεδίο εισβολών και συγκρούσεων. Ο οχυρωματικός της περίβολος περιέβαλε την πόλη από τη νοτιοδυτική, τη νότια, την ανατολική και τη βόρεια πλευρά της, ενώ στη δυτική πλευρά πρόσθετο στοιχείο άμυνας αποτελούσε και η παρεμβολή του ποταμού Τριπόταμου. Η κύρια κατασκευαστική φάση του ανάγεται στην ύστερη αρχαιότητα, ενώ οι σημαντικότερες ανακατασκευές και επιδιορθώσεις του τοποθετούνται μετά τις επιδρομές των γερμανικών φύλλων στα τέλη του 3 ου αι., τη βουλγαρική κατάκτηση του και τη σερβική κατοχή στα μέσα του 14 ου αι.\n2 Η μόνη, μη σωζόμενη σήμερα, προσθήκη στο υφιστάμενο περίγραμμα του 3 ου αι. είναι το εγκάρσιο εσωτερικό τείχος με διπλές επάλξεις προς αμφότερες τις πλευρές του, που επιχειρήθηκε να κατασκευαστεί από το Στέφανο Δουσάν κατά τη διάρκεια της σύντομης σερβικής κατοχής στο 14 ο αι. και δημιουργούσε τρεις εναλλακτικούς τομείς άμυνας, όπου η κατάληψη του ενός δεν απέκλειε την υπεράσπιση της πόλης από τους άλλους δύο. Ο περίβολος ενισχύεται κατά διαστήματα με τετράγωνους, τριγωνικούς και ημικυκλικούς αμυντικούς πύργους, ενώ τρεις κύριες πύλες η Βασιλική (βόρεια), η Οψψικιανή (νότια) και η Ευιαστική ή πύλη της Άννας (δυτικά) εξασφάλιζαν την επικοινωνία της Βέροιας με τις άλλες πόλεις της αυτοκρατορίας.\n3 Στο πιο ψηλό σημείο του υψιπέδου δεσπόζει ο πύργος που σώζεται ως τις μέρες μας στην πλατεία Ωρολογίου, την πιθανή θέση της βυζαντινής ακροπόλεως. Είναι αυτόνομος και ανεξάρτητος, δεν δένεται με τα σκέλη του τείχους και το πάχος των τοίχων του είναι μεγαλύτερης αντοχής από τους υπόλοιπους πύργους. Ο πύργος της ακρόπολης, όπως σωζόταν στις αρχές του 2 ου αι. Ο πύργος της ακρόπολης όπως σώζεται σήμερα.\n4 Τα τείχη της Βέροιας είναι χτισμένα από πώρινους δόμους και μαρμάρινο οικοδομικό υλικό από αρχαιότερα μνημεία. Σε σημεία τοποθετούνται μεταξύ των δόμων πλίνθοι, σε επάλληλες στρώσεις στους κάθετους αρμούς και σε μια σειρά στους οριζόντιους. Άποψη του βόρειου τμήματος της οχύρωσης, όπου διακρίνεται το μαρμάρινο οικοδομικό υλικό από αρχαιότερα μνημεία.\n5 Στα μεσοβυζαντινά χρόνια εμφανίζονται τα πήλινα εφυαλωμένα επιτραπέζια σκεύη, ως επί το πλείστον, πινάκια και κούπες. Η πρακτική της εφυάλωσης, της επένδυσης του εσωτερικού των επιτραπέζιων αγγείων με ένα λεπτό στρώμα υάλωσης οξειδίου του μολύβδου καθιστούσε αδιάβροχο το πορώδες σώμα του κεραμικού. Πέρα όμως από αυτό το πρακτικό χαρακτηριστικό, η εφυάλωση εξελίχθηκε σε καθοριστικό παράγοντα της διακόσμησης και της αισθητικής εμφάνισης των επιτραπέζιων σκευών. Εφυαλωμένες κούπες με εγχάρακτες διακοσμήσεις γεωμετρικών μοτίβων και πτηνών. 14 ος και 15 ος αι. αντίστοιχα.\n6 Τα εφυαλωμένα επιτραπέζια σκεύη της έκθεσης είναι από κόκκινο πηλό. Στην επιφάνεια τους απλώνεται ένα λευκό επίχρισμα, πάνω στο οποίο χαράσσεται ο διάκοσμος με θέματα από το ζωικό (λιοντάρια, πουλιά) και φυτικό κόσμο, ανθρώπινες μορφές και γεωμετρικά μοτίβα. Στη συνέχεια η επιφάνεια επενδύεται με την εφυάλωση και εμπλουτίζεται χρωματικά με την επίθεση πρόσθετων μεταλλικών οξειδίων χαλκού και σιδήρου που έδιναν πράσινες και κίτρινες αποχρώσεις στο τελικό αποτέλεσμα. Στα μεσοβυζαντινά χρόνια τα σχήματα και η μορφή των εφυαλωμένων επιτραπέζιων σκευών εξυπηρετούν τις ανάγκες παράθεσης των φαγητών στο τραπέζι και έχουν το μέγεθος σκευών για κοινή και όχι ατομική χρήση. Στην ύστερη βυζαντινή περίοδο αλλάζουν και γίνονται μικρότερα και πιο βαθιά, πράγμα που υποδεικνύει αλλαγή του διαιτολογίου με πιο υδαρή φαγητά και πολύ πιθανόν ατομική χρήση. Απεικόνιση δείπνού. Άγιον Όρος, καθολικό μονής Βατοπεδίου.\n7 Κατά τη μεσοβυζαντινή περίοδο, η υιοθέτηση της πρακτικής της εφυάλωσης αναβαθμίζει την ποιότητα του πήλινου επιτραπέζιου σκεύους και του δίνει τη δυνατότητα να μιμηθεί τη διακόσμηση των μεταλλικών σκευών. Η παραγωγή των εφυαλωμένων επιτραπέζιων σκευών γίνεται περισσότερο μαζική από το 13 ο αι. με τη χρήση τριποδίσκων, πήλινων εξαρτημάτων με τρία στελέχη που εφαρμόζονταν στους πυθμένες των αγγείων και επέτρεπαν έτσι το ψήσιμο τους σε μεγάλες ποσότητες, χωρίς να έρχονται τα αγγεία σ επαφή μεταξύ τους και να προκαλούνται βλάβες στη διακόσμηση. Σχεδιαστική απεικόνιση του στοιβάγματος των εφυαλωμένων αγγείων στο καμίνι μέσω τριποδίσκων.\n8 Οι επικρατούσες οικονομικές συνθήκες και η λειτουργία πολλών τοπικών εργαστηρίων ως αποτέλεσμα της μαζικής παραγωγής των υστεροβυζαντινών χρόνων επέφερε τη μείωση της αγοραστικής αξίας των εφυαλωμένων σκευών κάνοντας προσιτή την απόκτηση και κατοχή τους από ευρύτερα κοινωνικά στρώματα. Εργαστήρια παραγωγής εφυαλωμένων αγγείων υπήρχαν στην Κωνσταντινούπολη, τη Κόρινθο, τη Θεσσαλονίκη, τις Σέρρες, και στα μεταβυζαντινά χρόνια και στη Βέροια.\n9 Ημιτελή αγγεία και απορρίματα του εργαστηρίου παραγωγής εφυαλωμένων αγγείων της Βέροιας. Στη Βέροια στον αρχαιολογικό χώρο του ναού του Αγίου Παταπίου, εντοπίστηκαν σαθρά ερείπια που πιθανώς ανήκουν σε κεραμικό κλίβανο. Από το εσωτερικό και τη γύρω περιοχή του συγκεντρώθηκε πλήθος τριποδίσκων και σωροί από παραμορφωμένα καμένα και κολλημένα μεταξύ τους κεραμικά. Μεγάλο μέρος από αυτά έφερε εγχάρακτο διάκοσμο, χωρίς όμως το επενδυτικό στρώμα της εφυάλωσης, ένδειξη πως πρόκειται για ημιτελή αγγεία, απορρίμματα κεραμικού εργαστηρίου, που η διαδικασία κατασκευής τους σταμάτησε μετά ή κατά το πρώτο ψήσιμο. Βρέθηκαν ακόμη κωνικά πήλινα κατασκευάσματα που αποτελούσαν εξοπλισμό του καμινιού και βοηθούσαν στο στοίβαγμα των εφυαλωμένων αγγείων μέσα στο καμίνι.\n10 Το εργαστήριο της Βέροιας παρήγαγε συνήθως ημισφαιρόμορφες κούπες μικρού και μεγάλου μεγέθους με χαμηλή δακτυλιόσχημη βάση, και κανάτια με μία κάθετη λαβή. Τα αγγεία καλύπτονταν με άσπρο επίχρισμα τόσο στην εσωτερική όσο και στην εξωτερική επιφάνεια. Κοσμούνται με ελισσόμενη γραμμή που αγκαλιάζει το σώμα των αγγείων ή διαγράφει είδος ροδάκων, και με το γραμμικό θέμα του άβακα με σπείρες στα τετράγωνα. Κούπα που βρέθηκε κατά τη διάρκεια ανασκαφών στην εκκλησία της Κυριώτισσας και μπορεί να συσχετιστεί με το εργαστήριο της Βέροιας, έχει πιο περίτεχνο διάκοσμο με σειρά χαριτωμένων πουλιών γύρω στα τοιχώματα. Έντονο καφεκίτρινο και πράσινο χρώμα εμπλουτίζει το διάκοσμο. Η παραγωγή του εργαστηρίου χρονολογείται στο 15 ο - 16 ο αι. Επιγραφή σε χάλκινο δίσκο με χρονολογία 1712 αναφέρει ότι η Παναγία η Κυριώτισσα, στην ίδια ευρύτερη περιοχή με τον Άγιο Πατάπιο, βρισκόταν «στους Τζουκαλάδες τον μαχαλά». Η πληροφορία αυτή πρέπει να απηχεί συνέχεια της λειτουργίας εργαστηρίων στην περιοχή. Εφυαλωμένη κούπα του εργαστηρίου παραγωγής εφυαλωμένης κεραμικής της Βέροιας.\n11 Εργαστήριο της βυζαντινής οικίας (οι αρχιτέκτονες - ψηφωτές) Ο κόσμος της βυζαντινής οικίας: Η αστική οικία της πρωτοβυζαντινής εποχής οργανώνεται γύρω από μία κεντρική αυλή. Διέθετε έναν μεγάλο χώρο υποδοχής για επίσημες εκδηλώσεις και συμπόσια, το τρικλίνιο, που είχε τη μορφή ορθογώνιου αψιδωτού δωματίου στεγασμένου με ξύλινη στέγη σε άμεση συχνά σχέση με το μαγειρείο, ενώ τα υπόλοιπα δωμάτιά της διατάσσονταν επίσης γύρω από την κεντρική αυλή. Οι εσωτερικοί χώροι της διακοσμούνταν με ιδιαίτερη φροντίδα και πολυτέλεια, οι τοίχοι με περίτεχνες τοιχογραφίες ή ορθομαρμαρώσεις, τα δάπεδα με μαρμάρινες πλάκες και ψηφιδωτά. Αξονομετρικό σχέδιο αναπαράστασης πολυτεμούςοικίας στην Απολλωνία της Λιβύης. Αξονομετρικό σχέδιο αναπαράστασης οικίας στη βιβλιοθήκη του Πανταίνου στην Αθήνα.\n12 Χάλκινα πολύφωτα, τα πολυκάνδηλα, από πολλές γυάλινες κανδήλες προσαρμοσμένες σε χάλκινο δίσκο, όπως τα σημερινά φωτιστικά, υφάσματα στα ανάκλιντρα και κομψά ασημένια σκεύη έκαναν ακόμη πιο άνετη και όμορφη τη ζωή μέσα στο σπίτι. Στα μεσοβυζαντινά χρόνια τα σπίτια είναι ισόγεια, χαμαίγαια ή κατώγαια και δίπατα με ισόγειο και δύο επιπλέον ορόφους. Είναι κτισμένα με λίθους και πλίνθους και στεγάζονται με ξύλινη κεραμοσκεπή. Στο ισόγειο διέθεταν συνήθως εργαστήρια, μαγαζιά, μαγειρεία ή χώρους για το σταβλισμό ζώων, στο δεύτερο όροφο φιλοξενούνταν ο επίσημος χώρος του σπιτιού, ενώ φούρνοι και αποθήκες στις παρακείμενες αυλές εξυπηρετούσαν βοηθητικά τους ιδιοκτήτες. Παράσταση ισόγειας οικίας με κήπο από αποτοιχισμένη τοιχογραφία του κατεδαφισμένου ναού της αγίας Φωτίδας στη Βέροια.\n13 Ψηφιδωτά δάπεδα: Η επένδυση των δαπέδων στον αρχαίο και βυζαντινό κόσμο παρουσιάζει μία ποικιλία όσον αφορά τη χρήση των υλικών. Οι πλουσιότερες και ακριβότερες επενδύσεις γινόταν με μαρμάρινες πλάκες. Ιδιαίτερα αγαπητός όμως ήταν και ο τρόπος επένδυσης τους με μικρά πολύχρωμα κομμάτια κυβικού σχήματος, τις ψηφίδες, από μάρμαρο, φυσική πέτρα, κεραμικό ή γυαλί. Με τα υλικά αυτά οι τεχνίτες των ψηφιδωτών, οι μουσειωτές, μουσειάριοι, ψηφωτές, ψηφοθέτες, ή κεντητές, μπορούσαν να αποδώσουν πλήθος συνθέσεων με θέματα μυθολογικές παραστάσεις, αλληγορίες και γεωμετρικά μοτίβα. Οι μουσειάριοι εργαζόταν σε ομάδες και αναλάμβαναν έργα σε διάφορες περιοχές της αυτοκρατορίας. Ήταν εφοδιασμένοι με συλλογές από δείγματα διακοσμητικών θεμάτων, τα τετράδια, από τα οποία οι παραγγελιοδότες των έργων μπορούσαν να επιλέγουν τα θέματα της αρεσκείας τους. Χάρη στις συλλογές των τετραδίων, που κυκλοφορούσαν και ανταλλάσσονταν μεταξύ των τεχνιτών υπήρχε ένα κοινό θεματολόγιο που συναντάται σε όλα τα μέρη της αυτοκρατορίας. Θεσσαλονίκη, οικία στην οδό Λαπηθών. Ψηφιδωτό δάπεδο και εντοίχια διακόσμηση με τοιχογραφίες που μιμούνται ορθομαρμάρωση.\n14 Ψηφιδωτό δάπεδο παλαιοχριστιανικής οικίας από το Πανόραμα Βεροίας. 3 ος αι. Το ψηφιδωτά δάπεδα της παλαιοχριστιανικής οικίας από το Πανόραμα της Βέροιας (3 ος αι.) ανήκουν στην κατηγορία του «χονδρού ψηφιδωτού» από ακανόνιστα λίθινα ή μαρμάρινα κομμάτια, και του ψηφιδωτού που είναι κατασκευασμένο με την τεχνική της ορθογωνικά κομμένης ψηφίδας (opus tesselatum).\n15 Εργαστήριο της βυζαντινής κουζίνας (οι βυζαντινοί οικοδεσπότες) Βυζαντινά επιτραπέζια σκεύη. Τα επιτραπέζια σκεύη της πρωτοβυζαντινής περιόδου έχουν στην πλειονότητά τους τη μορφή ρηχού πινακίου ή αβαθούς κούπας και το μέγεθός τους είναι αρχικά μεγάλο, στοιχεία που υποδεικνύουν ότι χρησίμευαν για την παράθεση ως επί το πλείστον στεγνού και όχι ιδιαίτερα υδαρούς φαγητού. Οι μικρές και βαθιές κούπες που βρίσκονται στις ανασκαφές σχήμα συγγενικό με αυτό του σκύφου πρέπει να χρησίμευαν για πόση νερού ή κρασιού. Όλα αυτά τα σκεύη είναι στην πλειονότητά τους πήλινα και πολύ λιγότερα είναι τα μεταλλικά και τα γυάλινα. Στα μεσοβυζαντινά χρόνια καθιερώνεται η πρακτική της επένδυσης των πήλινων αγγείων με υάλωμα και εμφανίζοντα, τα σαλτσάρια, αυτοθερμαινόμενα σκεύη, προορισμένα να κρατούν ζεστές τις σάλτσες στο τραπέζι.\n16 Στα μεσοβυζαντινά χρόνια εμφανίζονται τα πήλινα εφυαλωμένα επιτραπέζια σκεύη, ως επί το πλείστον, πινάκια και κούπες. Η πρακτική της εφυάλωσης, της επένδυσης του εσωτερικού των επιτραπέζιων αγγείων με ένα λεπτό στρώμα υάλωσης οξειδίου του μολύβδου καθιστούσε αδιάβροχο το πορώδες σώμα του κεραμικού. Πέρα όμως από αυτό το πρακτικό χαρακτηριστικό, η εφυάλωση εξελίχθηκε σε καθοριστικό παράγοντα της διακόσμησης και της αισθητικής εμφάνισης των επιτραπέζιων σκευών. Τα εφυαλωμένα επιτραπέζια σκεύη της έκθεσης είναι από κόκκινο πηλό. Στην επιφάνεια τους απλώνεται ένα λευκό επίχρισμα, πάνω στο οποίο χαράσσεται ο διάκοσμος με θέματα από το ζωικό (λιοντάρια, πουλιά) και φυτικό κόσμο, ανθρώπινες μορφές και γεωμετρικά μοτίβα. Στη συνέχεια η επιφάνεια επενδύεται με την εφυάλωση και εμπλουτίζεται χρωματικά με την επίθεση πρόσθετων μεταλλικών οξειδίων χαλκού και σιδήρου που έδιναν πράσινες και κίτρινες αποχρώσεις στο τελικό αποτέλεσμα.\n17 Απεικόνιση επιραπέζιω σκευών. Τοιχογραφία, Κύπρος, ναός Τιμίου Σταυρού στο Πελέντρι, 14 ος αι. Τα εφυαλωμένα μεσοβυζαντινά σκεύη αποτελούσαν παραγωγή μεγάλων οργανωμένων εργαστηρίων, τα προϊόντα των οποίων έφταναν στους τόπους προορισμού τους διανύοντας μεγάλες αποστάσεις. Στις αρχές του 13 ου αι. τα εφυαλωμένα σκεύη γίνονται περισσότερα, ενώ το μέγεθός τους μικραίνει και από άποψη μορφής γίνονται πιο βαθιά. Το βαθύ σχήμα των αγγείων της υστεροβυζαντινής περιόδου οδηγεί στην άποψη πως χρησίμευαν ως σκεύη για υδαρή φαγητά, ενώ το μικρό τους μέγεθος υποδεικνύει ατομική χρήση. Οι αλλαγές αυτές σχετίζονται με μία διαφοροποίηση στο διαιτολόγιο των βυζαντινών υπό την επίδραση του δυτικού διαιτολογίου και των οικονομικών συνθηκών που ανάγκασαν τον πληθυσμό να στραφεί σε φθηνότερο διαιτολόγιο με ζωμούς και σούπες.\n18 Η μαζική παραγωγή των εφυαλωμένων επιτραπέζιων σκευών του 13 ου αι. επιτυγχάνεται με τη χρήση τριποδίσκων, πήλινων εξαρτημάτων με τρία στελέχη που εφαρμόζονταν στους πυθμένες των αγγείων και επέτρεπαν έτσι το ψήσιμο τους σε μεγάλες ποσότητες, χωρίς να έρχονται τα αγγεία σ επαφή μεταξύ τους και να προκαλούνται βλάβες στη διακόσμηση. Εργαστήρια παραγωγής εφυαλωμένων αγγείων υπήρχαν στην Κωνσταντινούπολη, τη Κόρινθο, τη Θεσσαλονίκη, τις Σέρρες, και στα μεταβυζαντινά χρόνια και στη Βέροια.\n19 Τι έτρωγαν οι βυζαντινοί; Κατ αρχήν δημητριακά, και κυρίως ψωμί, που ήταν το πιο σημαντικό στοιχείο της καθημερινής διατροφής. Υπήρχαν διάφορες ποικιλίες ψωμιού, από διάφορα είδη σταριού, ακριβότερα και φρέσκα (προφούρνια και αφρατήσιν) ή μέτριας ποιότητας (άρτος ξηρός) για τους φτωχότερους. Βασικά τρόφιμα της καθημερινής κατανάλωσης εκτός από το ψωμί ήταν οι ελιές, το ελαιόλαδο και το τυρί.\n20 Οι βυζαντινοί έψηναν κρέας και ψάρια στην ψηστιέρα, και στα κάρβουνα. Έτρωγαν αρνί, γίδα, χοιρινό, λαγό, κουνέλι και διάφορα πουλερικά. Όσα δεν μπορούσαν να διατηρήσουν αμέσως μετά τη σφαγή του ζώου τα πάστωναν. Τα ψάρια ήταν μεγάλα και ακριβά, όπως η συναγρίδα, το κεφαλόπουλο, το λαβράκι και φθηνά μικρά, όπως οι τσίροι και το σκουμπρί. Λαχανικά όπως πράσα, λάχανα, και σπαράγγια και όσπρια, όπως τα κουκιά, οι φακές, τα φασόλια, τα ρεβύθια. όμως είχαν πολύ μεγάλη σημασία και ήταν αυτά που χαρακτήριζαν τη βυζαντινή κουζίνα, τα σπαράγγια, και από τα όσπρια, τα κουκιά, οι φακές, τα φασόλια, τα ρεβύθια. Για επιδόρπια ήταν τα κάστανα, τα αμύγδαλα, τα φρούτα, το μέλι, και διάφορα γλυκά με καρύδια και κυδώνια. Τα πιο διαδεδομένα ποτά ήταν το νερό και το κρασί, και δεν έλειπαν τα αφεψήματα και τα σιρόπια, όπως το τσάι του βουνού και οι χυμοί των φρούτων. Ψάρι στη σχάρα. Μετέωρα, καθολικό μονής Βαρλαάμ, 16 ος αι. Λεπτομέρεια τοιχογραφίας.\n23 Στρώστε το βυζαντινό τραπέζι. Διαλέξτε από τα αγγεία της αίθουσας αυτά που σας αρέσουν περισσότερο και τοποθετείστε τα στο βυζαντινό γιορτινό τραπέζι (μπορείτε και να το ζωγραφίσετε).\n24 Άνοιξη του 297 μ.χ. Λίγο έξω από τα τείχη της Βέροιας, σε μία όμορφη τοποθεσία με θέα, ένα πολύβουο πλήθος από οικοδόμους, λιθοξόους και ψηφοθέτες εργάζεται πυρετωδώς για να κτιστεί μία πολυτελής έπαυλη με επίσημο χώρο υποδοχής, δωμάτια, κουζίνες και αποθήκες. Συμπληρώστε τα ψηφιδωτά δάπεδα και την εσωτερική διακόσμηση των τοίχων, προτείνετε στους ιδιοκτήτες μία διαρρύθμιση και εξοπλίστε τα με τα απαραίτητα σκεύη.\nΆρχοντες, τσουκαλάδες, ψηφωτές, μάγειροι και νοικοκυραίοι. Άνθρωποι και επαγγέλματα από την κοινωνία της βυζαντινής Βέροιας\nΆρχοντες, τσουκαλάδες, ψηφωτές, μάγειροι και νοικοκυραίοι. Άνθρωποι και επαγγέλματα από την κοινωνία της βυζαντινής Βέροιας Εκπαιδευτικό Πρόγραμμα για μαθητές Δημοτικού Βέροια 2010 Ο δημόσιος και ο ιδιωτικός


Στοίχημα: Επιλογές τα γκολ σε “Μολινό” και Γάνδη! | SDNA\nΑπό το σημερινό (19/09) πρόγραμμα ξεχωρίζουν οι αναμετρήσεις του Europa League με το Betarades.gr να έχει ξεχωρίσει τρεις δυνατές προτάσεις στοιχήματος για εσάς.\nΠρεμιέρα στη διοργάνωση με 24 αναμετρήσεις να διεξάγονται απόψε, στο Μολινό η Γουλβς υποδέχεται την Μπράγκα, στο Βελιγράδι η Παρτιζάν την Άλκμααρ και η Γάνδη τη Σεντ Ετιέν. Οι παραπάνω αναμετρήσεις θα μας απασχολήσουν στοιχηματικά. Πριν περάσουμε στην ανάλυση των αγώνων, μη ξεχνάτε ότι στο site μας μπορείτε να βρείτε τα πάντα για το κουπόνι οπαπ. Πάμε τώρα στην ανάλυση των προγνωστικών μας.\n“Ανοιχτό” παιχνίδι στο Μολινό\nΣτις 22:00, στο Στάδιο Μολινό, η Γουλβς υποδέχεται την Μπράγκα για τον 11ο όμιλο του Europa League, τον οποίο συμπληρώνουν η Σλόβαν Μπρατισλάβας και η Μπεσίκτας.\nΟι “λύκοι” δεν βρίσκονται σε καλή αγωνιστική κατάσταση και προέρχονται από δύο σερί ήττες για την Πρέμιερ Λιγκ, στις οποίες δέχθηκαν σύνολο 8 γκολ! Συγκεκριμένα την 1η Σεπτέμβρη ηττήθηκαν στην έδρα της Έβερτον με 3-2 και το περασμένο Σάββατο υπέκυψαν εντός έδρας απέναντι στην Τσέλσι (2-5). Μεγάλα τα αμυντικά προβλήματα της ομάδας του Νούνο Σάντο, δέχθηκε το 0-3 από τους “μπλε” πριν συμπληρωθεί το ημίχρονο.\nΑπό δύο σερί ήττες στο πρωτάθλημα προέρχεται και η Μπράγκα. Συγκεκριμένα, πριν τη διακοπή των εθνικών ομάδων δέχθηκε την εντός έδρας συντριβή με 0-4 από την Μπενφίκα και την Παρασκευή ηττήθηκε στην έδρα της Σετούμπαλ με 1-0.\nΑμφότερες ομάδες θα προσπαθήσουν να βγάλουν αντίδραση μετά τις πρόσφατες ήττες, αμφότερες έχουν πραγματοποιήσει πολύ καλές εμφανίσεις στα προκριματικά του Europa, αμφότερες έχουν θέματα στην άμυνα. Επιλογή το Goal/Goal, στην πολύ αξιόλογη απόδοση του 2.11.\nΙσχυρή στην έδρα της η Παρτιζάν\nΣτις 22:00, στο κεκλεισμένων των θυρών, λόγω τιμωρίας, Στάδιο Παρτιζάνα του Βελιγραδίου, η Παρτιζάν υποδέχεται την Άλκμααρ για την 1η αγωνιστική του 12ου ομίλου, τον οποίο συμπληρώνουν η Μάντσεστερ Γιουνάιτεντ και η Αστάνα.\nΟι Σέρβοι επέστρεψαν στις νίκες το Σάββατο με το άνετο 0-3 στην έδρα της Νόβι Σαντ για το πρωτάθλημα, όπου παραμένουν αήττητοι με τέσσερις νίκες και δύο ισοπαλίες και τέρματα 14-3. Για να προκριθούν στους ομίλους του Europa League απέκλεισαν τις αξιόλογες Μαλάτιασπορ και Μόλντε.\nΟι Ολλανδοί, επίσης, επέστρεψαν στις νίκες το Σάββατο με το εμφατικό 5-1 εντός έδρας απέναντι στη Σπάρτα Ρότερνταμ. Έτσι αναρριχήθηκαν στην 5η θέση του ολλανδικού πρωταθλήματος με 10 βαθμούς σε πέντε αγώνες και στο -3 από την κορυφή. Στον δρόμο για τους ομίλους απέκλεισαν τις Μάριουπολ και Αντβέρπ (στην παράταση).\nΗ Παρτιζάν ξέρει να εκμεταλλεύεται την έδρα της ακόμη και δίχως τους οπαδούς της στις κερκίδες, την ώρα που η Άλκμααρ χάνει μεγάλο μέρος της δυναμικής της μακριά από το γήπεδό της. Επιλογή μας ο άσος DNB, σε απόδοση 2.00. Σε περίπτωση ισοπαλίας παίρνουμε το ποντάρισμά μας πίσω.\nΠολλά γκολ στη Γάνδη\nΣτις 22:00, στην Γκελάμκο Αρένα της Γάνδης, η τοπική ομάδα υποδέχεται την Σεντ Ετιέν για τον 9ο όμιλο του Europa League, τον οποίο συμπληρώνουν η Βόλφσμπουργκ και η Ολεξάντρια.\nΗ Γάνδη έχει πετύχει 5/6 νίκες από τις 15 Αυγούστου και μετά για όλες τις διοργανώσεις, απέκλεισε τη Ριέκα για να προκριθεί στους ομίλους και στο βέλγικο πρωτάθλημα βρίσκεται στο -2 από την κορυφή και με παιχνίδι λιγότερο! Την Κυριακή ήταν επιβλητική στο 3-0 εντός έδρας επί της Μαλίν, σκόραρε τρία τέρματα για δεύτερο σερί παιχνίδι στο γήπεδό της.\nΑντιθέτως η Σεντ Ετιεν δεν βρίσκεται στην καλύτερη δυνατή κατάσταση, αφού στις τέσσερις τελευταίες αναμετρήσεις της μετρά δύο ισοπαλίες και δύο ήττες. Επομένως κατρακύλησε στην 15η θέση του γαλλικού πρωταθλήματος με μόλις 5 βαθμούς μετά από πέντε αγώνες. Την Κυριακή βρέθηκε να χάνει 0-2 εντός έδρας από την Τουλούζ, αλλά κατάφερε, με πρωταγωνιστή τον Αμουμά, να ισοφαρίσει σε 2-2 και πήρε ψυχολογία για τη συνέχεια.\nΠολύ επιθετική ομάδα στην έδρα της Γάνδη, βρίσκει με ευκολία τα αντίπαλα δίχτυα, πολύ έμπειρη ομάδα η Σεντ Ετιέν, διαθέτει και αυτή πολύ ποιοτικούς παίκτες μπροστά. Λογική επιλογή το Over 2.5 σε απόδοση 1.90.\nΗρεμη και άνετη η Μπρόντμπι, στο Κύπελλο το μυαλό στη Σοντέρισκε\nΙσοπαλίες και παράδοση υπέρ της φιλοξενούμενης στο Αούστρια - Αντμίρα\nΜε πίεση για το αποτέλεσμα η Λειψία και επιστροφή στις θέσεις του Τσάμπιονς Λιγκ\nΜε «ταρίφα» τα δύο ή τρία γκολ στις νίκες της η Μίντιλαντ στην πορεία τίτλου\nΤον Δεκέμβριο το προολυμπιακό στο πόλο ανδρών\nΤο ΝΒΑ θα ζήλευε τις... δεξιότητες των παικτών της ACB (vid)\nΈρχονται οι «Ιστορίες Μόδας» με την Κάτια Ζυγούλη\nΤα καλύτερα του Μιλουτίνοφ με τον Ολυμπιακό (vid)\nΆρης: Προπονήθηκαν κανονικά Τόνσο και Μαρτίνες\nΑΕΚ: Η τιμή πώλησης που πήρε ο Ίβιτς απ΄τον Ερυθρό Αστέρα για τον Ματέο Γκαρσία\nΡόσι: «Πέρασα καλά στη καραντίνα, είδα πως θα είναι η ζωή όταν αποσυρθώ»\nΗ Τσέλσι θα κάνει δύο μεγάλες μεταγραφές\nΤο... εργαλείο Χάκετ στα καλύτερά του (vid)\nΟ Αμβρόσιος έβγαλε βιβλίο για τον κορωνοϊό - «Δαιμονικό σχέδιο για τη διάλυση της κοινωνίας»


ΑΡΧΙΚΗ ΣΕΛΙΔΑ > PROJECTS & IDEAS > ΔΙΑΤΡΟΦΗ > Βιβλιοπροτάσεις\nΔΙΑΤΡΟΦΗ - ΒΙΒΛΙΟΠΡΟΤΑΣΕΙΣ\n"Η βασίλισσα Καλοφαγού!"\nΣΥΓΓΡΑΦΕΑΣ: Εύη Τσιτιρίδου - Χριστοφορίδου\nΕΙΚΟΝΟΓΡΑΦΟΣ: Λέλα Στρούτση\nΠΕΡΙΓΡΑΦΗ: Δύο χώρες που μεταξύ τους επικρατεί μίσος αγιάτρευτο... Η "Χώρα των Μπαλονάκηδων" με βασίλισσα την Παχυσαρκία και κυρία των Τιμών τη μις Λαιμαργία και η "Χώρα των Μανταλάκηδων" με βασίλισσα την Ανορεξία και κυρία των Τιμών τη μις Ασιτία. Οι Μπαλονάκηδες, όλοι στρογγυλοί κι αφράτοι σαν παραφουσκωμενα τσουρεκάκια. Οι Μανταλάκηδες, με σώμα σανίδα και μάτια μεγάλα και βαθουλωτά, στεφανωμένα από μαύρους κύκλους. Και η Αριάδνη να περπατά ανάμεσά τους και να μην την αφήνουν σε ησυχία! Όσο περπατούσε τόσο προσπαθούσαν να την πάρουν και οι δυο πλευρές με το μέρος τους. Μα πώς έμπλεξε έτσι; Γιατί θα πρέπει να διαλέξει τη μια πλευρά ή την άλλη; Μα τι εφιάλτης είναι αυτός; Θα βρει η Αριάδνη τη σωστή ισορροπία ανάμεσα στις δύο χώρες, ώστε να καταφέρει να στεφθεί βασίλισσα Καλοφαγού;\nΜια πολύ όμορφη και αστεία ιστορία για την υγιεινή και ισορροπημένη διατροφή, που μας οδηγεί στο συμπέρασμα ότι δεν απαγορεύεται τίποτε στη χώρα των Καλοφαγάδων, αν τρώμε απ΄όλες τις τροφές, χωρίς γκρίνιες και χωρίς υπερβολές!\nΕκδόσεις Παπαδόπουλος - Δείτε το ΕΔΩ\n"Ο Μάκης Ενζυμάκης και η μάχη στο στομάχι"\nΠΕΡΙΓΡΑΦΗ: "Τρώγε αργά, μάσα καλά να γίνει το φαΐ χαρά"\nΤα ενζυμάκια δουλεύουνε σκληρά στον Σταθμό του Στομαχιού και τα παιδιά μαθαίνουν ποιές είναι οι καλές και ποιες οι κακές τροφές, τι να τρώνε, πως να μασάνε σωστά. Η διαδρομή του φαγητού και η λειτουργία της χώνεψης σε μια ιστορία γεμάτη χιούμορ και φαντασία. (Απο το οπισθόφυλλο του βιβλίου)\nΤο μεσημέρι η μικρή Μαρία γυρίζει τρέχοντας από το σχολείο στο σπίτι. Πεινάει πολύ και η κοιλιά της γουργουρίζει (είναι τα ενζυμάκια που ροχαλίζουν!). Τρώει βιαστικά το φαγητό της και τα φαγητά πέφτουν σχεδόν αμάσητα στο Σταθμό του Στομαχιού. Τα Ενζυμάκια πιάνουν στο στομάχι δουλειά, αλλά δεν είναι καθόλου ευχαριστημένα! Πελώραια μακαρόνια, βράχια από κρέατα και μαρουλόφυλλα σαν κουβέρτες τα κουκουλώνουν και τα χτυπάνε στο κεφάλι. Τα Ενζυμάκια κάνουν ό,τι μπορούν, για να κόψουν τα φαγητά και να τα φορτώσουν στα βαγόνια του Τρένου του Στομαχιού. Ξαφνικά ο Μάκης Ενζυμάκης τρώει στο κεφάλι μια μεγάλη αμάσητη μπουκιά και πέφτει ξερός! Τότε ονειρεύεται ότι βρίσκεται στον Παράδεισο των Ενζύμων! Ονειρεύεται την ιδανική κατάσταση ενός στομαχιού! Καλά λιωμένα και μασημένα φαγητά, το Τρένο από το Σταθμό του Στομαχιού ξεκινάει χωρίς προβλήματα και πάντα στην ώρα του, μπαίνει στο Τούνελ του Εντέρου και στο τέλος φτάνει στο Παχύ Έντερο... Αλλά δυστυχώς αν και κοιμόταν τόσο γλυκά, τον ξυπνάνε! Και γυρίζει πάλι στην απαίσια πραγματηκότητα... Και το χειρότερο; Ξαφνικά παγωμένα κύματα κουκουλώνουν όλα τα Ενζυμάκια! Φτάνει πια! Τα Ενζυμάκια κάνουν απεργία! Δουλειά τέλος! Και η μικρή Μαρία παθαίνει Στομαχαρία! Η συνέχεια όμως είναι ζεστή και γλυκιά καθώς μετά από λίγη ώρα μια ζεστή βροχούλα πέφτει και ζεσταίνει τα παγωμένα Ενζυμάκια...\nΈνα υπέροχο παραμύθι! Ιδανικό για δραματοποίηση! Πραγματικά δείχνει με τον πιο όμορφο τρόπο τη διαδρομή του φαγητού και τη λειτουργία της χώνεψης! Αρκεί μόνο η ανάγνωσή του, για να μάθουν τα παιδιά για το Πεπτικό Σύστημα!\nΕκδόσεις Αιώρα - Δείτε το ΕΔΩ\n"Ο Σάκης Γαλατάκης στο Φασφουντοχωριό"\nΣΥΓΓΡΑΦΕΑΣ: Λένα Τερκεσίδου\nΕΙΚΟΝΟΓΡΑΦΗΣΗ: Φερένια Σκόρδη\nΜΟΥΣΙΚΗ - ΤΡΑΓΟΥΔΙ: Φώτης Σιβριγιάν\nΠΕΡΙΓΡΑΦΗ: Ο Σάκης Γαλατάκης ζει στη Μεγαλομπουκιά (που έχουνε ζωή γλυκιά, προσέχουνε και τα παιδιά να είναι όμορφα, γερά!) μαζί με τους φίλους του: τον Γιαουρτένιο, τη Μηλένια, τον Μαρουλάκη, τη Φραουλένια, τον Καροτένιο, τον Τυρένιο και την Ντένια Ντοματένια. Ένα πρωί ο Τυρένιος έρχεται τρέχοντας και τους ανακοινώνει ότι οι Φασφουντοχωρίτες (οι οποίοι φτιάχνουν νόστιμα γλυκά, γεμάτα συντηρητικά και ρίχνουν ζάχαρη πολλή, καμένα λάδια, γελαστοί!) άρπαξαν τη φίλη τους Ντένια Ντοματένια και ο Σάκης Γαλατάκης αναλαμβάνει μία ακόμα επικίνδυνη αποστολή. Να ελευθερώσει την αγαπημένη του φίλη Ντένια Ντοματένια από τους πανούργους Φαστφουντοχωρίτες: τον Ανθρακόλα, την Τσιψένια, το Χαμπουργκένιο, τον Ασπροσοκολένιο και τον Λουκάνικο, που την έχουν απαγάγει με σκοπό να τη βασανίσουν, για να την κάνουν Κετσαπένια. Ο Σάκης Γαλατάκης όμως προς μεγάλη έκπληξη ακόμα και του ίδιου, θα έχει μία φοβερή τύχη. Από δω και πέρα θα αποκτήσει τη Μαγική Μπέρτα, τις Μαγικές Μπότες και το Μαγικό Καπέλο, δώρο από την προ-προ-προ-προ-προγιαγιά του! Οι εχθροί του είναι πολλοί κι εκείνος ολομόναχος... Όμως τολμά να τα βάλει μαζί τους και καταφέρνει να απελευθερώσει την Ντένια Ντοματένια, γλυτώνοντάς την από τη ζάχαρη και τα χημικά συντηρητικά! Επιστρέφουν λοιπόν μαζί στη Μεγαλομπουκιά και ο Σάκης Γαλατάκης σηκώνει το κύπελλο της νίκης με την αγαπημένη του Φραουλοκαρπουζοβυσιναδοπορτοκαλάδα!\nΆλλη μια περιπέτεια με το δυναμικό ήρωα Σάκη Γαλατάκη. Μια περιπέτεια η οποία μας μαθαίνει να τρεφόμαστε σωστά και να τρώμε φαγάκια της καλής μαμάς, που δε μας γίνονται μπελάς!\nΤο CD του βιβλίου περιλαμβάνει την αφήγηση της ιστορίας και τα τραγούδια του Σάκη Γαλατάκη.\nΑκούστε στο YouTube μερικά τραγούδια με το Σάκη Γαλατάκη ΕΔΩ ΕΔΩ\n"Ο ΣΑΚΗΣ ΓΑΛΑΤΑΚΗΣ ΣΤΟ ΦΑΣΦΟΥΝΤΟΧΩΡΙΟ"\n"ΤΡΑΓΟΥΔΩ ΚΑΙ ΜΑΘΑΙΝΩ ΝΑ ΤΡΩΩ ΣΩΣΤΑ"\n"Το φαγητό δεν είναι μόνο για να χορταίνουμε"\nΣΥΓΓΡΑΦΕΑΣ: Ελένη Χαρατσή - Γιωτάκη\nΕΙΚΟΝΟΓΡΑΦΟΣ: Σπύρος Κόντης\nΠΕΡΙΓΡΑΦΗ: Τι θα βρούμε στο βιβλίο; Τί πληροφορίες θα πάρουμε;\nΌλα τα τρόφιμα δεν είναι ίδια, για να είσαι γερός και δυνατός, πρέπει να τρως κάθε μέρα τρόφιμα από όλες τις ομάδες.\n- Παρουσιάζεται η ομάδα των δημητριακών\n- Παρουσιάζεται η ομάδα των φρούτων\n(και το ουράνιο τόξο των φρούτων!)\n- Παρουσιάζεται η ομάδα των λαχανικών\n(και το ουράνιο τόξο των λαχανικών!)\n- Παρουσιάζεται η ομάδα των γαλακτοκομικών\nΑρχηγός της είναι το γάλα. Το γάλα είναι και η πρώτη τροφή του ανθρώπου... Η μέρα των παιδιών πρέπει να ξεκινάει με αυτόν τον πολύτιμο φίλο, που τα βοηθάει να ψηλώσουν.\n- Παρουσιάζεται η ομάδα των κρεατικών\n- Παρουσιάζεται η ομάδα των οσπρίων, των ξηρών καρπών και των ελιών\nΓίνεται αναφορά στα γεύματα της ημέρας:\n- Πρωινό (Ο Γιάννης και η Ζωή, δύο παιδιά που πρωταγωνιστούν στις σελίδες του βιβλίου, τρώνε καλό πρωινό και είναι δυνατά και γερά. Αντίθετα ο Κωστής μένει νηστικός το πρωί, είναι κουρασμένος και νυστάζει...)\n- Δεκατιανό (Υγιεινό και μη υγιεινό δεκατιανό...)\n- Μεσημεριανό (Σαλάτες, όσπρια, λαδερά κ.τ.λ. Ο Κωστής και η Ελένη όμως τρώνε άχρηστα φαγητά, που τους παχαίνουν... Πρέπει να μάθουν ότι το καλό φαγητό σημαίνει καλή υγεία!)\nΠαρουσιάζεται ο Δεκάλογος της Σωστής Διατροφής και στις τελευταίες σελίδες υπάρχουν λίγα λόγια για τους γονείς και τους εκπαιδευτικούς.\nΤο βιβλίο είναι γραμμένο από μια γιατρό, ειδικευμένη στη διατροφολογία.\nΕίναι ένα βιβλίο που αναφέρεται σε όλα τα σημαντικά θέματα που σχετίζονται με τη διατροφή και σας προτείνουμε να φτιάξετε ομαδικά στην τάξη σας το ουράνιο τόξο των φρούτων και των λαχανικών!\n"ΜΙΑ ΦΟΡΑ ΗΤΑΝ... Η Κολοτούμπα"\nΣΥΓΓΡΑΦΕΑΣ: Σοφία Μαντούβαλου\nΕΙΚΟΝΟΓΡΑΦΗΣΗ: Νίκος Ναρουλάκης\nΠΕΡΙΓΡΑΦΗ: Μια φορά ήταν μια μαϊμού, η Κολοτούμπα (που είχε φίλο τον Πανωκάτω και γείτονα τον Παρλαπίπα), που έτρωγε μόνο μπανάνες! Και έβαλε ένα στόχο! Να βγει πρώτη στους αγώνες της ζούγκλας! Στην προπόνηση όμως τα πάει πραγματικά χάλια! Και απογοητεύεται... Τότε ο φίλος της ο Πανωκάτω της δίνει μια χρήσιμη συμβουλή: Όποιος τρώει σωστά, κοιμάται σωστά, γυμνάζεται σωστά είναι γερός και δυνατός. Η Κολοτούμπα αρχίζει να τηρεί τη συμβουλή του φίλου της, αλλά και πάλι έχει τα χάλια της, γιατί τα φαγητά που τρώει δεν της δίνουν δύναμη και ενέργεια! Ο φίλος της τότε της δίνει μια ακόμα συμβουλή: Να προσέχει τι τρώει! Να τρώει από όλες τις ομάδες τροφών! Ο Πανωκάτω είναι συνέχεια κοντά της και προσπαθεί να της μάθει να τρέφεται πραγματικά υγιεινά! Κάπως έτσι, μέσα από όμορφα σκίτσα παρακολουθούμε την προσπάθεια της Κολοτούμπας να νικήσει και μαθαίνουμε πολλά πολλά πράγματα για τη σωστή διατροφή!\nΣΥΓΓΡΑΦΕΑΣ: Γεώργιος Σακελλαρίδης\nΕΙΚΟΝΟΓΡΑΦΗΣΗ: Φωτεινή Στεφανίδη\nΠΕΡΙΓΡΑΦΗ: "Ο πρίγκιπας Λεμόνης αρρώστησε βαριά, με ίκτερο τον βρήκαν και πόνο στην καρδιά. Την όμορφη Κρεμμύδω αν δεν την παντρευτώ, μεσ' το λεμονοστύφτη θα πέσω να στυφτώ." Είναι ένα παραμύθι γραμμένο σε τετράστιχα. Ήρωες του παραμυθιού είναι ένα λεμόνι και ένα κρεμμύδι. Ο πρίγκιπας Λεμόνης ερωτεύεται την Κρεμμύδω, κόρη αρωματοπώλη. Η ιστορία τελειώνει με την τέλεση του γάμου τους! Ένα τρυφερό παραμύθι, γεμάτο λαχανικά και όμορφες εικόνες. Τα παιδιά το μαθαίνουν απ' έξω γρήγορα και εύκολα, το δραματοποιούν, το τραγουδούν, το λατρεύουν!!!\nΠεριλαμβάνεται CD με τα τραγούδια του βιβλίου.\nΑκούστε μελοποιημένο το παραμύθι\nΣΥΓΓΡΑΦΕΑΣ: Γιολάντα Τσιαμπόκαλου\nΠΕΡΙΓΡΑΦΗ: Όλα ξεκινούν όταν ο Γιώργος μαθαίνει απ' τον μπαμπά του έναν παλιό μύθο: στην άκρη κάθε ουράνιου τόξου υπάρχει, λένε, ένα τσουκάλι γεμάτο χρυσάφι. Αν καταφέρεις να φας το ουράνιο τόξο, ο θησαυρός γίνεται δικός σου για πάντα. Ξαφνικά ο Γιώργος θέλει να καταβροχθίσει ένα ουράνιο τόξο! Μαζί λοιπόν με την αδερφή του και τον Τρύφωνα -ένα κατοικίδιο- ξεκινούν να βρουν ένα. Δεν απομακρύνονται πολύ. Ανακαλύπτουν ένα ουράνιο τόξο στην κουζίνα τους: όλα τα πολύχρωμα φρούτα και τα λαχανικά που υπάρχουν στο ψυγείο, κόκκινα, κίτρινα, πορτοκαλί, μοβ, μπλε, πράσινα, άσπρα. Θα φάει αυτά και θα περιμένει. Άραγε θα γίνει πλούσιος όπως του υποσχέθηκε ο μπαμπάς; Μια πολύχρωμη ιστορία που με τη βοήθεια του ουράνιου τόξου μας μιλά για τη σωστή διατροφή και την ανεκτίμητη για την υγεία μας αξία των φρούτων και των λαχανικών.\nΜπορείτε να το ακούσετε και να το διαβάσετε ολόκληρο στη σελίδα του Μικρού Αναγνώστη.\n"Μια κάμπια πολύ πεινασμένη"\nΔείτε ΕΔΩ πως να προσεγγίσετε το θέμα της διατροφής μέσα από το υπέροχο βιβλίο του Eric Carle "Μια κάμπια πολύ πεινασμένη" από τις Εκδόσεις Καλειδοσκόπιο.\nΣΥΓΓΡΑΦΕΑΣ: Σοφία Ζαραμπούκα\nΠΕΡΙΓΡΑΦΗ: Ο ωραίος Δαρείος είναι ένας καλοαναθρεμμένος γάτος, που τρώει μόνο υγειινά φαγητά καθώς το αφεντικό του είναι διατροφολόγος. Η αλήθεια βέβαια είναι ότι ζηλεύει τους αδέσποτους γάτους, που τρώνε ό,τι θέλουν από τα σκουπίδια και έτσι μια μέρα που το αφεντικό του έλειπε το έσκασε από το σπίτι και έκανε το όνειρό του πραγματικότητα. Άρχισε να τρώει ό,τι φαγητό έβρισκε στα σκουπίδια... Αυτό όμως είχε άσχημες συνέπειες για τον ογανισμό του και το αφεντικό του δεν τον βρήκε και πολύ καλά όταν επέστρεψε!\nΔες το παραμύθι ΕΔΩ\nΕΚΔΟΣΕΙΣ: Ταξιδευτής, 2009\nΠΕΡΙΓΡΑΦΗ: Στο χωριό Μεγαλομπουκιά ο Σάκης Γαλατάκης, η Φρουτένια... και οι φίλοι τους προετοιμάζονται για να λάβουν μέρος σε μεγάλο διαγωνισμό, που διοργανώνει ο Διεθνής Οργανισμός Υγείας και Διατροφής, για το ποιος παράγει τις πιο υγιεινές τροφές για τους ανθρώπους. Οι Χημικοχωρίτες όμως με τον Ανθρακόλα και την παρέα του, που χρησιμοποιούν χημικά όπλα, καταστρώνουν ένα φοβερό σχέδιο για να τους εμποδίσουν.\nΣτους "Σωματοφύλακες της Κατσαρόλας", το παιδικό βιβλίο της Λένας Τερκεσίδου (βραβευμένη και γνωστή και από τα βιβλία της με θέμα κυρίως τη διατροφή), προσεγγίζεται το θέμα της σωστής και ποιοτικής διατροφής των παιδιών.\nΜέσα από τις περιπέτειες των ηρώων αποκαλύπτονται τα πολύτιμα μυστικά των τροφών και τα παιδιά με διασκεδαστικό τρόπο κατανοούν την αξία της υγιεινής διατροφής. Οι "Σωματοφύλακες της κατσαρόλας" με τις φοβερές τους περιπέτειες, που συνδυάζουν ρεαλισμό, φαντασία και χιούμορ, μας μαθαίνουν να τρεφόμαστε σωστά, ενώ παράλληλα μας μυούν στις έννοιες της αληθινής φιλίας και της επίμονης προσπάθειας που απαιτείται για την επίτευξη των στόχων μας.\n"Πέντε σωματοφύλακες κλεισμένοι στο ψυγείο"\nΣΥΓΓΡΑΦΕΙΣ: Βερούλη Άννα - Μιχαλόπουλος Νίκος\nΕΙΚΟΝΟΓΡΑΦΗΣΗ: Ιούλιος Μαρουλάκης\nΠΕΡΙΓΡΑΦΗ: Eίναι ποτέ δυνατόν να χωρέσουν πέντε σωματοφύλακες σ’ ένα ψυγείο; Eίναι ποτέ δυνατόν μέσα στη νύχτα να ακούγεται μουσική από το ίδιο αυτό ψυγείο; Aκολουθήστε το περιπετειώδες ταξίδι του Mάνου στο πάρτι του ψυγείου του, στο πάρτι της ζωής του, και γνωρίστε μαζί του τους σημαντικότερους φύλακες του σώματός μας και της υγείας μας. Aνακαλύψτε την ενέργεια που κρύβεται σε κάθε επιλογή της διατροφής μας και μετατρέψτε το καθημερινό ταξίδι της τροφής σε ταξίδι γνώσης, εμπειρίας, νοστιμιάς, δύναμης και υγείας.\nΟΙ ΒΙΒΛΙΟΠΡΟΤΑΣΕΙΣ ΣΑΣ ΓΙΑ ΤΗ ΔΙΑΤΡΟΦΗ!


ΠΑΜΕ : Αγωνιστική Συσπείρωση Εκπ/κών. Δελτίο Τύπου για την κινητοποίηση της 24ης Νοέμβρη για την Προσχολική Αγωγή. – Σύλλογος Πρωτοβάθμιας εκπαίδευσής Λέσβου\nΠΑΜΕ : Αγωνιστική Συσπείρωση Εκπ/κών. Δελτίο Τύπου για την κινητοποίηση της 24ης Νοέμβρη για την Προσχολική Αγωγή.\nPosted on 26 Νοεμβρίου, 2017 by admin Δεν υπάρχουν Σχόλια\nΣυναδέλφισσες – φοι:\nΤην Παρασκευή 24 ΝΟΕΜΒΡΗ, στην Περ/κή Δ/νση Β. Αιγαίου έγινε ΚΙΝΗΤΟΠΟΙΗΣΗ ΓΙΑ ΤΗΝ ΠΡΟΣΧΟΛΙΚΗ ΑΓΩΓΗ.\nΣτην κινητοποίηση αυτή, που έγινε ταυτόχρονα με άλλες πανελλαδικά, συμμετείχαν αρκετές συναδέλφισσες νηπιαγωγοί του Συλλόγου μας. Ιδιαίτερη παρουσία υπήρχε από τα νηπιαγωγεία μέσα και γύρω από την πόλη της Μυτιλήνης.\nΣε συνάντηση με την Περιφερειακή Δ/νση Εκπ/σης ζητήσαμε και απαιτήσαμε:\nl Εδώ και τώρα δίχρονη υποχρεωτική Προσχολική Αγωγή για όλα τα παιδιά!\nl Όλα τα νήπια και προνήπια στο Δημόσιο Νηπιαγωγείο με τη δημιουργία ΑΜΕΣΑ όλων των απαραίτητων υποδομών!\nl Να λειτουργήσει παντού Ολοήμερο Νηπιαγωγείο χωρίς περιορισμούς!\nl Όλα τα παιδιά κάτω των 4 ετών σε δημόσιους Παιδικούς Σταθμούς χωρίς κουπόνια και voucher!\nl Άδεια ανατροφής στις αναπληρώτριες/τες και σε όλες τις εργαζόμενες στον ιδιωτικό τομέα, ώστε τα βρέφη ως ενός έτους να μένουν με τη μητέρα τους!\nΑπό μέρους των εκλεγμένων με την Αγωνιστική Συσπείρωση Εκπαιδευτικών (το ψηφοδέλτιο που στηρίζει το ΠΑΜΕ), στην κινητοποίηση της 24ης ΝΟΕΜΒΡΗ, επισημάνθηκαν τα εξής:\nΗ κυβέρνηση, όχι απλά δεν έχει πάρει ούτε ένα μέτρο για τη θεσμοθέτηση της 2χρονηςυποχρεωτικής Π.Α, αντιθέτως, διαμορφώνει ένα ασφυκτικό πλαίσιο για το Νηπιαγωγείο, όπως και για όλη την εκπαίδευση (υποχρεωτικότητα μόνο για Νήπια, διπλασιασμό από 7 σε 14 παιδιά ως ελάχιστο αριθμό για λειτουργία νηπιαγωγείου, νέους περιορισμούς στο Ολοήμερο, αύξηση ωραρίου……)\nΗ συζήτηση για το θέμα της συγχώνευσης των Τμημάτων Νηπιαγωγών – Βρεφονηπιοκόμων, που επαναφέρει το Υπουργείο και η κυβέρνηση ΣΥΡΙΖΑ – ΑΝΕΛ, δεν είναι καινούργια.\nΥπηρετεί τα κριτήρια της αγοράς και των αντιδραστικών αναδιαρθρώσεων, θέλει ακόμα πιο φτηνό, ευέλικτο εργατικό και επιστημονικό δυναμικό όλων των κατηγοριών και ταχυτήτων, την κινητικότητα, την ισοπέδωση των πτυχίων!!\nΗ κυβέρνηση στηρίζει και προωθεί αυτό το σχεδιασμό γι΄ αυτό και σκόπιμα συντηρεί τη θολούρα και τον αποπροσανατολισμό.\nΔυναμική και μαχητική ήταν η συγκέντρωση στην Αθήνα, με εκατοντάδες έξω από το Υπουργείο Παιδείας.\nΣυνθήματα που ακούστηκαν στην κινητοποίηση:\n▪Νήπια – προνήπια μέσα στο σχολείο – ΔΙΧΡΟΝΟ ΔΗΜΟΣΙΟ ΝΗΠΙΑΓΩΓΕΙΟ.\n▪Δίχρονη προσχολική μας τάζουν τόσα χρόνια – Κι αντί γι αυτό μας φέρνουν ΕΣΠΑ και κουπόνια.\n▪1 προς 15 ζητάμε αναλογία – κι όμως με 13 παιδιά κλείνουν νηπιαγωγεία.\n▪ΜΑΖΙΚΟΙ ΔΙΟΡΙΣΜΟΙ ΕΚΠΑΙΔΕΥΤΙΚΩΝ – ΟΧΙ ΣΤΗΝ ΠΑΙΔΕΙΑ ΤΩΝ ΠΕΡΙΚΟΠΩΝ.\nΠΑΜΕ: Σχέδια Πρακτικών για Συλλόγους Διδασκόντων\nPosted on 16 Σεπτεμβρίου, 2020 Δεν υπάρχουν Σχόλια\nΑποτύπωση – καταγραφή δεδομένων σχολικής μονάδας Συναδέλφισσες, συνάδελφοι σε αντιπαραβολή των όσων “απαιτήσεων” του υπουργείου και άλλων ιθυνόντων, – λες και ήρθαν από αλλού και προσποιούνται ότι όλα βαίνουν καλώς, προσπαθώντας να μεταβιβάσουν και να γεμίσουν με ευθύνες, αλλά και να κάνουν συνένοχουςτους εκπ/κούς στην πολιτική τους , – σας προτείνουμε σε επίπεδο σχολικής[…]\nΠΑΜΕ: Θα σας δυσκολέψουμε, για να ανοίξει ο δρόμος οι νέοι να έχουν την εκπαίδευση που αξίζουν. Η ομιλία του ΓΓ της ΚΕ του ΚΚΕ, Δ. Κουτσούμπα.\nPosted on 11 Ιουνίου, 2020 Δεν υπάρχουν Σχόλια\nΚυρίες και κύριοι της κυβέρνησης, Φέρατε ένα νομοσχέδιο προς διαβούλευση μέσα στην πανδημία, με κλειστά σχολεία, πανεπιστήμια, χωρίς να υπάρχει ουσιαστική δυνατότητα στον κόσμο της Εκπαίδευσης, στους μαθητές, στους εκπαιδευτικούς, στους γονείς, στους φοιτητές, να συζητήσουν, να οργανώσουν Γενικές Συνελεύσεις. Φυσικά, η κύρια υπουργός είπε ότι εν μέσω πανδημίας ο[…]


Ουίλμπεκιν: «Ο Ολυμπιακός είναι η απόδειξη ότι δεν υπάρχουν εύκολα ματς!» | Ειδήσεις | gazzetta.gr\nΟ πρώτος σκόρερ της Μακάμπι και 5ος της διοργάνωσης (15,9π.) μιλάει στην Euroleague Greece για την αποψινή (21.05) μάχη με τους «ερυθρόλευκους», σχολιάζει την «χημεία» του με τον Γιάννη Σφαιρόπουλο, αποκαλύπτει το μυστικό της επιτυχίας της ομάδας και απαρνείται το ΝΒΑ.\nΓεννημένος στη Γκέινσβιλ, όπου βρίσκεται η έδρα του πανεπιστημίου της Φλόριντα, έκανε τα πρώτα του μπασκετικά βήματα, έχοντας ως ένα από τα πρότυπά του, τον Νικ Καλάθη που είναι πέντε χρόνια μεγαλύτερός του κι έπαιξε με μεγάλη επιτυχία στους Γκέϊτορς (2007-2009), τη φανέλα των οποίων φόρεσε και εκείνος, με έναν χρόνο διαφορά και για μία για τετραετία (2010-2014).\nΟι δύο τους, δεν συναντήθηκαν καθόλου στην Αθήνα, όπου ο Σκότι Ουίλμπεκιν αγωνίστηκε για λίγους μήνες την άνοιξη του 2015, αλλά από την επόμενη σεζόν και μέχρι σήμερα παίζουν ανελλιπώς αντίπαλοι στην κορυφαία διασυλλογική διοργάνωση. Πριν από περίπου έναν μήνα, μάλιστα ο 26χρονος Αμερικανός como-guard ανανέωσε για τρία ακόμη χρόνια το συμβόλαιό του με την Μακάμπι, της οποίας ηγείται στο σκοράρισμα στην εφετινή σεζόν.\nΤο gazzetta.gr συνομίλησε μαζί του, λίγο πριν την τελευταία προπόνηση των Ισραηλινών για το αποψινό (21.05) παιχνίδι με τον Ολυμπιακό και σας παρουσιάζει την συνέντευξή του ως «ορεκτικό πιάτο» της αναμέτρησης.\nΠοιος είναι ο βασικότερος λόγος της μεγάλης προόδου που έχεις παρουσιάσει φέτος στο παιχνίδι σου; Σκοράρεις με μεγαλύτερη συνέπεια και καλύτερα νούμερα, ενώ είσαι πολύ πιο ενεργός στην άμυνα αλλά και στην δημιουργία...\n«Σίγουρα νιώθω πολύ πιο εξοικειωμένος με το περιβάλλον της ομάδας και από το ξεκίνημα της σεζόν είμαι υγιής, επομένως μόνο καλύτερος θα μπορούσα να είμαι στην δεύτερη σεζόν μου. Έχει βοηθήσει πολύ φυσικά και η "χημεία" που έχω αποκτήσει με τον coach. Ο ερχομός του πέρυσι άλλαξε πολλά στην Μακάμπι και φέτος που ήταν από την αρχή της προετοιμασίας, νομίζω ότι έχει βάλει την σφραγίδα του!»\nΣε βλέπουμε φέτος περισσότερο στην θέση του shooting-guard. Αυτή η αλλαγή σε έχει βοηθήσει;\n«Αυτό που με έχει βοήθησε περισσότερο είναι ότι σε αρκετές στιγμές του αγώνα, ο coach μου επιτρέπει την πρωτοβουλία στην επίθεση. Μπορεί να ξεκινάω στην θέση του shooting-guard, ωστόσο, πολλές φορές, όταν κρίνονται τα ματς, επιλέγει να μου δώσει την μπάλα για να κρίνω αν πρέπει να εκτελέσω ή να δημιουργήσω. Αυτή η «ελευθερία κινήσεων», σίγουρα με έχει απελευθερώσει πολύ και στο πνευματικό κομμάτι...»\nΠαρά τις πολλές ατυχίες με τους τραυματισμούς (νοκ-άουτ έχουν τεθεί οι Κάσπι, Ουόλτερς, ΝτιΜπαρτολομέο, Μπλακ και Ζούσμαν), η Μακάμπι είναι παραμένει «ζωντανή» στην μάχη για το πλεονέκτημα έδρας. Πως το έχετε καταφέρει αυτό;\n«Έχουμε πολλούς παίκτες με προσωπικότητα, που μπορούν ανά πάσα στιγμή να βγουν μπροστά και να πάρουν μεγάλες ευθύνες και αποφάσεις! Αυτό δείχνει εν πολλοίς το βάθος μας αλλά και τι θα μπορούσαμε να έχουμε πετύχει αν η ομάδα δεν είχε αντιμετωπίσει τόσα προβλήματα. Από 'κει πέρα, όμως, το γεγονός ότι βρισκόμαστε ακόμη εντός διεκδίκησης του βασικού μας στόχου, οφείλεται και στην διοίκηση που έκανε πολύ ποιοτικές προσθήκες, φέρνοντας παίκτες που απέδειξαν ότι μπορούν να βοηθήσουν άμεσα.»\nΕκτιμάς ότι η επιστροφή της Μακάμπι στο Final 4 μετά από 6 χρόνια είναι ένας εφικτός στόχος;\n«Δεν υπάρχει κανένας στην ομάδα που να αμφιβάλλει γι' αυτό! Γι' αυτό παλεύουμε και αυτός είναι ο μεγάλος μας στόχος. Τα πράγματα ίσως να γίνουν ελαφρώς πιο βατά, αν πάρουμε το πλεονέκτημα έδρας, ωστόσο πιστεύω ότι οποιαδήποτε ομάδα προκριθεί στα playoffs, έχει κάθε λόγο να τρέφει βλέψεις για το κορυφαίο ραντεβού της χρονιάς.»\nΤο ότι ο Ολυμπιακός δεν είναι φέτος η κυριαρχική ομάδα του πρόσφατου παρελθόντος και ταξίδεψε στο Τελ Αβίβ, χωρίς Σπανούλη και Μιλουτίνοφ, κάνει το έργο σας λιγότερο δύσκολο;\n«Σε καμία περίπτωση! Η εφετινή Euroleague έχει αποδείξει ότι δεν υπάρχουν εύκολα παιχνίδια και αν μία ομάδα ευθύνεται λίγο παραπάνω γι' αυτό, αυτή είναι ο Ολυμπιακός, που έχει νικήσει δύο φορές την ΤΣΣΚΑ. Χρειάζεσαι μεγαλύτερη απόδειξη;»\nΠριν από λίγες μέρες, η παγκόσμια κοινή γνώμη παρακολούθησε την επιμνημόσυνη δέση στο "Staples Center" για την απώλεια του Κόμπι Μπράϊντ. Πόσο δύσκολο σου ήταν να βγεις και να παίξεις στο δεύτερο ημίχρονο του ντέρμπι με την Χάποελ Τελ Αβίβ, εκείνο το βράδυ της 26ης Ιανουαρίου;\n«Ήταν το πιο δύσκολο ματς της καριέρας μου. Μάθαμε τα άσχημα νέα λίγο πριν το τέλος του ημιχρόνου και στην ανάπαυλα καθόμαστε στα αποδυτήρια αποσβολωμένοι, χωρίς να μπορούμε να πιστέψουμε τι είχε συμβεί. Να σου πω την αλήθεια δεν ήθελα να βγω να παίξω στο 2ο μέρος και πιθανότατα το ίδιο αισθάνθηκαν και τα περισσότερα παιδιά της ομάδας.»\nΤο νέο τριετές συμβόλαιο που υπέγραψες με την Μακάμπι, σημαίνει ότι πλέον η προοπτική του ΝΒΑ απομακρύνεται οριστικά ή αφήνεις ανοιχτή πόρτα για το μέλλον;\n«Δεν το σκέφτομαι καθόλου το ΝΒΑ! Προτιμώ την Ευρώπη και θεωρώ ότι το μπάσκετ εδώ ταιριάζει περισσότερο στο παιχνίδι και το στυλ μου...».


Παντέρου - Ξενοδοχεία\nBorra Caves Ξενοδοχεία - Παντέρου\nBorra Caves: Ξενοδοχεία σε κοντινή απόσταση\nBorra Caves: Πού να μείνετε σε κοντινή απόσταση;\n11,7 χιλιόμετρα από Borra Caves\n18,4 χιλιόμετρα από Borra Caves\n18,6 χιλιόμετρα από Borra Caves\nΠαντέρου: Άλλα σημεία ενδιαφέροντος\nΑν σκοπεύετε να επισκεφτείτε μουσεία, θα μπορούσατε να πάτε στο ακόλουθο, το οποίο βρίσκεται σε κεντρική περιοχή: Μουσείο Φυλών, Araku. Αν επιθυμείτε να δείτε περισσότερα μουσεία εδώ (Araku), σε κοντινή απόσταση με τα πόδια θα βρείτε το ακόλουθο: Μουσείο Περιβάλλοντος Museum of Habitat.\nΜουσείο Περιβάλλοντος Museum of Habitat\nΑν σας αρέσει να περνάτε το χρόνο σας έξω, περάστε το μεσημέρι σας στο πάρκο Μουσείο Περιβάλλοντος Museum of Habitat που βρίσκεται στην καρδιά της πόλης (Araku). Σας αρέσουν οι βόλτες; Αν ναι, θα βρείτε σε κοντινή απόσταση το ακόλουθο μέρος: Κήποι Padmapuram.\nΑυτό το μέρος (Κήποι Padmapuram) βρίσκεται 31,1 χλμ. από το κέντρο της πόλης (Παντέρου), γι' αυτό σας προτείνουμε να το επισκεφτείτε κατά τη διάρκεια της διαμονής σας. Σας αρέσουν οι βόλτες; Αν ναι, θα βρείτε σε κοντινή απόσταση το ακόλουθο μέρος: Μουσείο Περιβάλλοντος Museum of Habitat.\nΜέσα μεταφοράς σε: Παντέρου\nBorra Caves: Μάθετε περισσότερα\nBorra Caves - Τοποθεσία\nΠαντέρου - Εδώ βρίσκεται το ακόλουθο σημείο ενδιαφέροντος: Borra Caves. Μπορείτε να περάσετε χαλαρά την ημέρα σας βλέποντας τα σημεία ενδιαφέροντος και εξερευνώντας την περιοχή. Αν αναζητάτε τι μπορείτε να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Κήποι Padmapuram και Μουσείο Φυλών;\nBorra Caves: Μέρη διαμονής σε κοντινή απόσταση\nΔιαθέτουμε 6 ξενοδοχεία, για να διαλέξετε, σε απόσταση το πολύ 1,5 χλμ. από: Borra Caves. Σας προτείνουμε τις ακόλουθες επιλογές που είναι δημοφιλείς με τους ταξιδιώτες μας:\nBorra Caves - Τι μπορείτε να δείτε και να κάνετε στη γύρω περιοχή\nBorra Caves: Τι μπορείτε να δείτε στη γύρω περιοχή\nBorra Caves - Πώς να έρθετε\nΠαντέρου, Ινδία: Περισσότερα ξενοδοχεία\nΠαντέρου: Ξενοδοχεία με τη μεγαλύτερη βαθμολογία\nΔείτε περισσότερα ξενοδοχεία σε: Παντέρου


Α.Σ.Κ.Α Ηρακλείου: "Για τα άτομα με αναπηρία, η λέξη 'αθλητισμός' αποκτά άλλο νόημα" | Συνεντεύξεις\nBasketballΑ.Σ.Κ.Α ΗρακλείουΑΣΚΑΗράκλειο Κρήτηςμπάσκετ\n9 Φεβρουαρίου 2019 , Από: Μάρια Χουρδάκη\nΗ Α.Σ.Κ.Α Ηρακλείου είναι άνθρωποι που αψηφούν τα κοινωνικά πρότυπα. Ξεπερνάνε τον εαυτό τους. Και δίνουν ένα μάθημα σε όλους μας. “Τίποτα δεν μπορεί να σε κρατήσει πίσω”. Ένα όνειρο έγινε πραγματικότητα. η Α.Σ.Κ.Α Ηρακλείου είναι μια ομάδα που δημιουργήθηκε με κόπο από το μηδέν. Και επιτυχίες που κανείς δεν περίμενε για μια τόσο νεαρή ηλικιακά ομάδα. Α.Σ.Κ.Α Ηρακλείου είναι η ομάδα που πρέπει να γνωρίσεις. Ομάδα μπάσκετ με αμαξίδιο , που δίνει τον καλύτερο εαυτό της σε κάθε γήπεδο. Μας μαθαίνει ότι όλα μπορούν να γίνουν αν έχεις θέληση. Με τις νίκες τους ενθουσιάζονται και παλεύουν για κατι ανώτερο. Να διαδοθεί ο αθλητισμός σε άτομα με αναπηρία. Ο αθλητισμός είναι για όλους. Για αυτό είναι σημαντικό να ακουστούν.\nΗ ομάδα σας από ποιους αποτελείται και τι σημαίνουν τα αρχικά Α.Σ.Κ.Α ;\nΤο όνομα της ομάδας μας είναι Α.Σ.Κ.Α Ηρακλείου δηλαδή “Αθλητικό Σωματείο Κινητικά Αναπήρων Ηράκλειο” και ο κορμός του αποτελείται απο τη Διοίκηση και τους Αθλητές του.\nΠότε ξεκινήσατε την ομάδα Α.Σ.Κ.Α Ηρακλείου και πώς ήρθε η ιδέα για ένα τέτοιο εγχείρημα;\nΗ ιδέα για την δημιουργία μιας τέτοιας ομάδας στην πόλη μας υπήρχε αρκετά χρόνια αλλά καταφέραμε να τη δημιουργήσουμε το 2015.\nΤί είναι η ομάδα μπάσκετ με αμαξίδιο και ποιες δυσκολίες αντιμετωπίσατε στη δημιουργία της ομάδας στο Ηράκλειο;\nΗ ομάδα μας είναι μια παρέα που απαρτίζεται απο άτομα με ή χωρίς κάποια κινητική αναπηρία. Σίγουρα δεν ήταν εύκολος στόχος το να δημιουργηθεί μια τέτοια ομάδα από το μηδέν , αλλά όλες οι δυσκολίες ξεπεράστηκαν και ξεπερνιούνται καθημερινά με καλή διάθεση και εργατικότητα.\nΠοια άτομα μπορούν να σας προσεγγίσουν ώστε να γίνουν κομμάτι της ομάδας; Υπάρχει κάποιος περιορισμός στα άτομα που μπορούν να αποτελέσουν την ομάδα; Ποιοι είναι οι κανόνες που αφορούν τα μελη της ομάδας;\nΟποιοδήποτε Άτομο με κάποια αναπηρία μπορεί να γίνει μέλος της ομάδας μας. Περιορισμοί δεν υπάρχουν, αρκεί το άτομο αυτό να θέλει να αθληθεί σεβόμενος πάντα τους κανονισμούς της ομάδας.\nΠοιες διαφορές υπάρχουν στο μπάσκετ με αμαξίδιο συγκριτικά με το απλό μπασκετ; Πόσο απαιτητικό είναι και τι χρειάζεται να κάνουν οι παίχτες ώστε να ξεπεραστούν οι δυσκολίες;\nΟι διαφορές που υπάρχουν είναι ελάχιστες. Για παράδειγμα, δεν υπάρχουν οι παραβάσεις της “διπλής τρίπλας” και “μεταφορά της μπάλας” μιας και στο άθλημά μας δεν υπάρχει η έννοια του άλματος (στην οποία βασίζονται οι προαναφερθείσες παραβάσεις). Επιπλέον , στο άθλημα του μπάσκετ με αμαξίδιο, οι αθλητές απαγορεύεται να βγούν με το αμαξίδιο εκτός των τεσσάρων γραμμών (με ή χωρίς τη μπάλα). Αξίζει να σημειωθεί ότι έχει γίνει πιστή μεταφορά των κανονισμών του μπάσκετ των ορθίων στο δικό μας μπάσκετ,, όπως για παράδειγμα η παράβαση των βημάτων, η οποία συμβαίνει όταν ο αθλητής σπρώξει το αμαξίδιο για 3η φορά χωρίς να έχει κάνει ντρίπλα. Οπότε, το άθλημα του μπάσκετ με αμαξίδιο θα μπορούσε να χαρακτηριστεί ως απαιτητικό μιας και ο αθλητής πρέπει να συμμορφωθεί με όλους τους κανονισμούς του αθλήματος, και ταυτόχρονα να μάθει να χειρίζεται σε υψηλό επίπεδο το αμαξίδιό του. Οι δυσκολίες όμως αυτές αντιμετωπίζονται με τακτική προπόνηση (όπως άλλωστε σε κάθε άθλημα)\nΓιατί κάποιος που έχει την οποιαδήποτε πάθηση είναι καλό να ασχοληθεί με τον αθλητισμό; τι προσφέρει πέρα από την εκγύμναση του σώματος;\nΟ αθλητισμός γενικά κάνει καλό στην φυσική κατάσταση, στην ψυχική μας υγεία και μας διδάσκει αρκετά μαθήματα όπως της ευγενούς άμυλας και του ευ αγωνίζεσθαι τα οποία μας κάνουν καλύτερους ανθρώπους. Ειδικά όταν μιλάμε όμως για Αθλητισμό στα Άτομα με Αναπηρία, η φυσική κατάσταση συνδέεται με το βιοτικό επίπεδο του Ατόμου. Αν συμπληρώσουμε την κοινωνικοποίηση και την αυτοπεποίθηση που σου δίνει , τότε για τα Άτομα με Αναπηρία, η λέξη “αθλητισμός” αποκτά άλλο νόημα.\nΠόσο εύκολο ή δύσκολο είναι ενα άτομο με αναπηρία να μην ενδώσει στην ψυχολογική κατάπτωση αλλα να προσπαθήσει για ενα καλύτερο αύριο; και πόσο ταμπου είναι ακομα για τα ιδια τα ατομα αλλα και για τις οικογένειες τους;\nΕίναι γεγονός ότι στην Ελλάδα, πάσχουμε από την έλλειψη ενημέρωσης. Αυτό οδηγεί σε ψυχολογική κατάπτωση αρκετών ατόμων με αναπηρία, γιατί τα ίδια τα άτομα δεν έχουν γνώση των πραγματικών δυνατοτήτων τους. Η λέξη “ενημέρωση” είναι το κλειδί, και πάνω σε αυτό δουλεύουμε όλοι στο ΑΣΚΑ Ηράκλειο.\nΈνα μέρος της άνθισης του αθλητισμού ατόμων με αναπηρία ην Ελλάδα οφείλεται νομίζω και στην ανάδειξη/επιτυχία Ελλήνων που παρά τις δυσκολίες κατάφεραν να προκριθούν σε αθλήματα. Πιστεύετε ότι αυτό είναι μια καλή αρχή για να έρθουν όλο και περισσότερα άτομα στον αθλητισμό;\nΣίγουρα οι μεμονομένες αθλητικές διακρίσεις και η δημοσιότητα που φέρνουν αυτές, κάνουν καλό στην ανάπτυξη του αθλητισμού για τα Άτομα με Αναπηρία, καθώς συμβάλλουν θετικά στην καταπολέμηση των στερεοτύπων για την αναπηρία γενικότερα. Παράλληλα, τυχόν διακρίσεις , πολλές φορές εμπνέουν άλλα άτομα στο να καταφέρουν το ίδιο.\nΠρόσφατα κερδίσατε την δεύτερη θέση ως Α.Σ.Κ.Α Ηρακλείου στον μεγάλο τελικό του final 4. Φέρατε το ασημένιο μεταλλείο στο Ηράκλειο με μια πολύ καλη εμφάνιση. Επίσης, κατανοώ ότι ήταν μεγαλη τιμή για όλους τους αθλητές που ο Νίκος Γκάλης ήταν παρών στο μεγαλο τελικό. Πώς νιώθετε που για πρώτη φορά συμμετείχατε και τα πήγατε τόσο καλά; Πώς βιώσατε αυτήν την επιτυχία;\nΗ κατάκτηση της 2ης θέσης στο Πανελλήνιο Κύπελλο ήταν ένα όνειρο για όλους που πραγματοποιήθηκε σε χρόνο ρεκόρ για τα δεδομένα μιας νέας ομάδας. Όλοι όσοι συμμετέχουμε σε αυτό, αισθανόμαστε ότι οι κόποι μας τόσο εντός όσο και εκτός γηπέδου ανταμοίβονται αλλά παράλληλα αυτή η επιτυχία μας υπενθυμίζει οτι πρέπει να συνεχίσουμε τη σκληρή δουλειά προκειμένου το επίπεδο να παραμείνει υψηλό.\nΔεν είναι λίγες οι φορές που αθλητές παραπονιούνται για την μηδαμινή βοήθεια από τις δημοτικές αρχές. Αντιμετωπίζετε τέτοιου είδους πρόβλημα ή λόγω του ότι είναι πιο “γνωστό” σαν άθλημα το μπάσκετ υπάρχει ενδεχομένως μια παραπάνω προθυμία από μέρους της περιφερειακής διοίκησης και της Δημοτικής αρχής;\nΟι αρχές της τοπικής αυτοδιοίκησης υποστήριξαν και υποστηρίζουν την ομάδα μας από τα πρώτα της βήματα και τους ευχαριστούμε γι’αυτό. Ο Δήμος Ηρακλείου μας χορηγεί το γήπεδο – έδρα μας, τα 2Αοράκια και η Περιφέρεια Κρήτης μας στηρίζει αγοράζοντάς μας σταδιακά τα αγωνιστικά αμαξίδια των αθλητών μας.\nΗ κοινωνία γνωρίζουμε πολύ καλά οτι στηρίζει το απλό μπάσκετ. Όμως ξέρουμε και ότι σε κάθε σας αγώνα έχει όλο και περισσότερο κόσμο. Ποιες είναι οι αντιδράσεις στο μπάσκετ με αμαξίδιο; Ποιο είναι το feedback που παίρνετε από τους ανθρώπους που σας ακολουθούν;\nΗ ομάδα μας λαμβάνει τεράστια στήριξη απο την πόλη του Ηρακλείου. Ολο και περισσότερος κόσμος μαθαίνει σιγά σιγά το άθλημά μας και τις ιδιαιτερότητές του και αυτό είναι πολύ ενθαρρυντικό για το μέλλον του αθλήματος γενικότερα.\nΠοιες είναι οι φιλοδοξίες σας και τα όνειρά σας για την ομάδα;\nΑυτό που επιδιώκουμε απο την πρώτη ημέρα ίδρυσης της ομάδας , είναι να παίζουμε μπάσκετ στο υψηλότερο δυνατό επίπεδο που μας επιτρέπουν οι εκάστοτε συνθήκες και να είμαστε ένα Σωματείο το οποίο κάνει υπερήφανους τόσο τους αθλητές τους όσο και ολόκληρο το Ηράκλειο.\nΜπορείτε να βρείτε την ομάδα Α.Σ.Κ.Α Ηρακλείου στους παρακάτω συνδέσμους:


Παράδοξα κενά στην αγορά εργασίας: Γιατί οι επιχειρήσεις δεν βρίσκουν προσωπικό - AnaskopisiGR\nΔύσκολη καθίσταται πλέον στη χώρα μας η εύρεση προσωπικού όχι μόνο με υψηλά προσόντα, αλλά και χαμηλής εξειδίκευσης ή ανειδίκευτων εργαζομένων ιδίως στους τομείς του τουρισμού, της μεταποίησης και των κατασκευών, την ώρα που η ανεργία στη χώρα μας ξεπερνά το 13%.\nΑίσθηση προκαλεί το γεγονός ότι τεχνικά επαγγέλματα, όπως χειριστές μηχανημάτων, υδραυλικοί και ψυκτικοί και ειδικότητες στις υπηρεσίες, όπως οι σερβιτόροι και οι ρεσεψιονίστ, είναι δυσεύρετα.\nΕίναι ενδεικτικό ότι το διάστημα Απριλίου – Ιουνίου ο αριθμός των κενών θέσεων εργασίας, εξαιρουμένου του πρωτογενούς τομέα και των δραστηριοτήτων των νοικοκυριών, αυξήθηκε σε ετήσια βάση κατά 117,8%, δηλαδή σε 12.180 από 5.600.\nΑυτό είναι ένα φαινόμενο που δεν καλείται μόνο η Ελλάδα να αντιμετωπίσει αλλά και ολόκληρος ο ανεπτυγμένος κόσμος. Τι είναι όμως αυτό που κάνει το πρόβλημα στη χώρα μας να γιγαντώνεται;\nΌπως αναφέρουν στην εφημερίδα «Καθημερινή» στελέχη ορισμένων από τις μεγαλύτερες εταιρείες της χώρας, το πρόβλημα εντοπίζεται κυρίως στην πανδημία και τον κατ’ οίκον περιορισμό, μέσω των οποίων άλλαξαν ορισμένες παλιές συνήθειες.\nΔεν είναι λίγοι εκείνοι που αποφάσισαν να εγκαταλείψουν την εργασία τους ή να αναζητήσουν εναλλακτικές πηγές εισοδήματος μιας και κατά τη διάρκεια της πανδημίας τους δόθηκε η ευκαιρία να απασχοληθούν σε κλάδους που γνώρισαν άνθηση. Κάποιοι άλλοι επέλεξαν να βιοποριστούν με τα χρήματα της κρατικής στήριξης μιας και η διαφορά από τον χαμηλό μισθό τους ήταν μικρή.\nΆλλοι εργαζόμενοι άρχισαν να γίνονται πιο επιλεκτικοί καθώς αντιλαμβάνονται πως πλέον η διαπραγματευτική δύναμή τους μεγαλώνει μπροστά στην έλλειψη ταλέντων στην αγορά. Επίσης, αναζητούν εταιρείες με ξεκάθαρη εταιρική κουλτούρα και ταυτότητα που προσφέρουν ευκαιρίες προσωπικής και επαγγελματικής ανέλιξης.\nΕξάλλου, οι εργαζόμενοι φαίνεται πως θέλουν να διατηρήσουν την ευελιξία στον τόπο και χρόνο εργασίας και αναζητούν ευκαιρίες που θα τους δώσουν αυτή την ισορροπία προσωπικής και επαγγελματικής ζωής.\nΌλα αυτά, σε συνδυασμό με την ελλιπή διασύνδεση της εκπαίδευσης με την αγορά εργασίας και τη διατήρηση σε χαμηλά επίπεδα των απολαβών, ιδίως σε κλάδους όπως ο τουρισμός, τροφοδοτούν τη διαρθρωτική ανεργία.\nΓια πολλούς η απάντηση στο πρόβλημα εξεύρεσης εργαζομένων βρίσκεται στη βελτίωση των προσφερόμενων αποδοχών. Την ίδια στιγμή, όμως, υπάρχουν αντικίνητρα και προς αυτή την κατεύθυνση, όπως το ακόμη υψηλό μη μισθολογικό κόστος ή η επιδότηση των εποχικά απασχολουμένων.


Άρθρο 3: Εφαρμοστέο Δίκαιο\nΆρθρο 3: Εφαρμοστέο Δίκαιο\nΝόμος 4399/16 - Άρθρο 3\n1. Οι ενισχύσεις των καθεστώτων ενισχύσεων του παρόντος χορηγούνται με την επιφύλαξη των διατάξεων του Γενικού Απαλλακτικού Κανονισμού. Οι διατάξεις του ως άνω Κανονισμού εφαρμόζονται για όλα τα θέματα, τα οποία δεν ρυθμίζονται ρητά στον παρόντα νόμο.\n2. Στις ενισχύσεις των καθεστώτων, του παρόντος για τις οποίες αξιοποιούνται και πόροι των Ευρωπαϊκών Διαρθρωτικών και Επενδυτικών Ταμείων, έχουν εφαρμογή οι πρόσθετοι όροι και προϋποθέσεις του ενωσιακού και εθνικού δικαίου που διέπουν τις ενισχύσεις αυτές.\n3. Στον παρόντα νόμο μπορούν να υπάγονται και επενδυτικά σχέδια για ενισχύσεις που χορηγούνται βάσει καθεστώτων υπαγόμενων σε άλλους κανόνες του δικαίου της Ευρωπαϊκής Ένωσης, μετά από προηγούμενη διαδικασία κοινοποίησης και έγκρισης από την Ευρωπαϊκή Επιτροπή. Με αποφάσεις του Υπουργού Οικονομίας, Ανάπτυξης και Τουρισμού ή και του κατά περίπτωση αρμόδιου Υπουργού ορίζονται ειδικότερα θέματα και τυχόν διαφοροποιήσεις, που προκύπτουν από την εφαρμογή των οικείων κανόνων της Ευρωπαϊκής Ένωσης.


μουσικά προάστια: Συνέντευξη της Νίκολα Μπέλλερ Καρμπόνε στον Σωτήρη Κακίση\nΣυνέντευξη της Νίκολα Μπέλλερ Καρμπόνε στον Σωτήρη Κακίση\nΝΙΚΟΛΑ ΜΠΕΛΛΕΡ ΚΑΡΜΠΟΝΕ:\n«Δεν είμαι και καμιά φανατική\nΜετά τη θριαμβευτική της Σαλώμη στο Τορίνο, τραγούδησε δυο φορές την Τόσκα της και στην Αθήνα, τις δύο από τις τέσσερις παραστάσεις της Λυρικής που δεν ακύρωσε η απεργία. Μία από τις νέες αποκαλύψεις της παγκόσμιας μελοδραματικής σκηνής, η Νίκολα Μπέλλερ Καρμπόνε μοιάζει να ανήκει σε μια γενιά αρχιτραγουδιστών που τα συνδυάζουν όλα: φωνή, ομορφιά, σκηνική παρουσία, ηθοποιία.\nΌμως η ίδια λέει πως, ενώ η όπερα είναι τόσα πολλά, δεν είναι όλα: πως μπορεί κανείς να ζει παραπάνω ζωές, πέρα από τα εκτυφλωτικά φώτα της σκηνής να απολαμβάνει τη σιωπή, τη μοναξιά, την καθημερινότητα. Πώς να ζήσει κανείς, βέβαια, χωρίς μουσική δεν ξέρει να πει, δεν ξέρει αν γίνεται. Γιατί η μουσική πάντα μέσα μας θα ‘ναι, και στους πιο δύσκολους καιρούς, σε κάθε γωνιά του κόσμου, θα ξαναϋπάρχει, ήρεμη και σωτήρια θα μας υποδέχεται.\n-Η Δέσπω Διαμαντίδου, μια θρυλική ελληνίδα ηθοποιός που έπαιξε και στο Μπρόντγουεϊ, μου έλεγε κάποτε πως στα μαθήματα της Κάλλας στο Julliard …«πρώτο τραπέζι πίστα» ήταν ο Ρόμπερτ Ντε Νίρο κάθε βράδυ.\nΝίΚΟΛΑ ΜΠέΛΛΕΡ ΚΑΡΜΠόΝΕ: Α, εκεί ακριβώς θα ‘θελα να κάθομαι κι εγώ, ακριβώς δίπλα στον Ντε Νίρο ! ‘Η, έστω, στον …Μάρλον Μπράντο δίπλα. Ήταν εκεί κι αυτός, άραγε;\n-Επ’ αυτού, θα σας γελάσω. Σοβαρά όμως τώρα: αυτό κάτι λέει για την όπερα, δεν λέει; ‘Οτι η ηθοποιία δεν πάει δεύτερη σ’ όλη αυτή την τόση δύσκολη ιστορία σας;\nΝ.Μ.Κ.: Πρέπει να ξέρετε πως εγώ σπούδασα ηθοποιία καταρχήν, σαν ηθοποιός ξεκίνησα. Και ποτέ δεν πίστευα πως θα γινόμουνα τραγουδίστρια της όπερας. Το θεωρούσα κάτι πάρα, μα πάρα πολύ δύσκολο.\n-Το όλο πακέτο;\nΝ.Μ.Κ.: Το όλο πακέτο. Κι έτσι τα πρώτα μαθήματα τραγουδιού εγώ τα έκανα σαν βοήθεια στην ηθοποιία. Στο τέλος όμως αντεστράφησαν οι όροι, και βρέθηκα επί σκηνής σαν τραγουδίστρια της όπερας. Σαν τραγουδίστρια της όπερας, που μπορεί να παίζει κιόλας επί σκηνής. Γιατί για μένα αυτά τα δύο είναι αδιαχώριστα, πάνε τελείως μαζί. Η ερώτηση «-Prima le parole, o prima la musica? », για μένα είναι ανόητη. Πώς μπορούν τα λόγια να διαχωριστούν από τη μουσική; ‘Οπερα αυτό σημαίνει: τραγούδι με ηθοποιία μαζί, ή, αν προτιμάτε, ηθοποιία με τραγούδι μαζί.\n-Κατά καιρούς όμως στην όπερα η ηθοποιία πήγαινε στην άκρη: ανάμεσα σε …Σαλιάπιν και Κάλλας μεσολάβησαν πολλοί και πολλά. ‘Εχουμε και τρομερές φωνές εντελώς αδιάφορες για το όλον επί σκηνής γίγνεσθαι, με άρθρωση των λέξεων μάλιστα από άτυχη έως εντελώς προβληματική.\nΝ.Μ.Κ.: Και η υπόθεση της ίδιας της γλώσσας του κάθε έργου είναι σημαντικότατη, πώς να καταλαβαίνει κι ο θεατής τα λόγια όσο γίνεται καλύτερα. Πώς να πεις, άλλωστε, μια ιστορία σε γλώσσα ακατανόητη, χωρίς προσοχή στις λεπτομέρειές της;\n-‘Ιδε Σάθερλαντ, μια μουσική μηχανή, αλλά, όσον αφορά στην ιταλική τουλάχιστο όπερα, εκτός τόπου και χρόνου.\nΝ.Μ.Κ.: Η αλήθεια πως οι άνθρωποι δεν επικοινωνούν μόνο μέσα από τις λέξεις. Ακόμα και στην καθημερινή ζωή μπορεί κανείς να επικοινωνήσει μ’ ένα σωρό επιπλέον τρόπους, με γλώσσες εντελώς διαφορετικές.\n-Όπως; Με τη γλώσσα των ματιών, π.χ.;\nΝ.Μ.Κ.: Ακριβώς. ‘Η όπως με τη γλώσσα του σώματος, με τις κινήσεις, με το πώς οι εντάσεις οικοδομούνται ανάμεσα στους επί σκηνής πρωταγωνιστές. Άλλο να κινείσαι, να πλησιάζεσαι, να υποκρίνεσαι όσο γίνεται πιο καλά ένα ρόλο, κι άλλο να στέκεται ο καθένας αριστερά και δεξιά σ’ ένα σκηνικό κι ακίνητοι να τραγουδάνε, χωρίς, μερικές φορές, ούτε καν να κοιτάζονται μεταξύ τους.\n-‘Η να κοιτάνε αμφότεροι τον μαέστρο, σαν σχολιαρόπαιδα ενός μουσικού λόγου που τους υπερβαίνει.\nΝ.Μ.Κ.: Στην όπερα μεταλαμπαδεύει κανείς πληροφορίες και γεγονότα με το τραγούδι και τα λόγια, αλλά ταυτόχρονα δείχνει κι αισθήματα με το σώμα και τις κινήσεις του ανάλογα, απαραίτητα. Το όλο πακέτο, λοιπόν, που λέγαμε, σημαίνει και το σώμα για μένα. Οπωσδήποτε και το σώμα !\n-Τον συνδυασμό κι εδώ σώματος και πνεύματος, τον λεγόμενο στα ελληνικά ψυχή. Αλλά, τελευταία, επειδή ακριβώς απαιτούνται διεθνώς πάρα πολλά πράγματα από μία σοπράνο σαν κι εσάς, μοιάζει ο πρωταθλητισμός που κάνετε δύσκολος, υπερβολικός συχνά.\nΝ.Μ.Κ.: Οι εποχές αλλάζουν, όπως και οι προκλήσεις με τα απαιτούμενα. Είμαστε υποχρεωμένοι να προχωράμε κι εμείς κάθε φορά όλο και πιο πολύ. Σήμερα, κι ο κόσμος της όπερας βάζει ακόμα πιο ψηλά τον πήχυ, ξέρει από σινεμά, θέλει και στο θέατρο να βλέπει δύσκολες εικόνες, σκηνοθεσίες εντυπωσιακές. Και θέλουν κι από μας εκεί πάνω μεγαλύτερη φυσικότητα, όχι τυποποιημένα πράγματα. ‘Ελα όμως που η όπερα υπήρξε ανέκαθεν μια τέχνη …τεχνητή: πώς να την υπηρετήσεις, λοιπόν, με τρόπο κοντινό στην ανθρώπινη ψυχή που πριν λίγο λέγατε, κύριε Κακίση;\n-Έλα, ντε; Πώς; Ιδίως σε εποχή όπου οι απόψεις τόσων σκηνοθετών μάλλον …απάνθρωπες είναι, κι εγκεφαλικότατες.\nΝ.Μ.Κ.: Το πρόβλημα είναι πως συχνά σήμερα οι σκηνοθέτες θέλουν να διαχωρίζουν τη δουλειά τους από το ίδιο το έργο που έχουν κληθεί να ανεβάσουν. Επιδιώκουν κάθε φορά να επινοούν κάτι όλο και πιο παράλογο, όλο και πιο παράδοξο, μόνο και μόνο για την πρόκληση, μόνο και μόνο για την υπερβολή. Εγώ συμφωνώ με την πρόκληση, δεν διαφωνώ. Αρκεί αυτή η πρόκληση να έχει σχέση με το έργο και το αίσθημά του, να μην είναι άσχετη, η-πρόκληση-για-την-πρόκληση.\n-Ο Κώστας ο Πασχάλης μου έλεγε πως δεν ζήλευε καθόλου τους σημερινούς αρχιτραγουδιστές, με την πορεία που έχουν πάρει τα πράγματα από σκηνοθετικής πλευράς. Εσείς πώς αντιμετωπίζετε μια παράσταση που σας παγιδεύει ή που σας προσβάλλει, αν θέλετε, αισθητικά;\nΝ.Μ.Κ.: Φαντάζομαι, φεύγοντας, ακυρώνοντας τη δική μου εκεί συμμετοχή. Αλλά κάτι τέτοιο νομίζω πως δεν γίνεται και τόσο συχνά. Συνήθως βρίσκω τρόπο να ενσωματώσω τον εαυτό μου στην παράσταση, να πείσω με τον τρόπο μου όσο μπορώ. Από την άλλη, υπάρχουν και πρωταγωνιστές με χαρακτήρα αδύναμο, που υποκύπτουν σε ό,τι τους ζητηθεί. Τι νόημα όμως έχει αυτό; Δεν έχει ο καθένας μας την προσωπικότητά του; Δεν πρέπει να κάνεις όσα μπορείς να κάνεις, όσα συμφωνούν με τις δυνατότητες και τις απόψεις σου; Κι ύστερα δεν υπάρχει ο διάλογος; Δεν μπορεί κανείς ν’ αλλάξει πολλά με τη συζήτηση, με την επιμονή; Αν έχεις προσωπικότητα, εγώ λέω πως σχεδόν πάντα μπορείς.\n-Θυμάμαι τώρα και το θυμό της Κάλλας με τον Μπινγκ και τη Μετροπόλιταν, που της άλλαζαν τους τενόρους κάθε βράδυ: εσείς, νομίζω, πάθατε το ίδιο στην Τόσκα σας την πρόσφατη στη δική μας Λυρική…\nΝ.Μ.Κ.: Ναι, το έπαθα, αλλά εγώ για λόγους ανωτέρας βίας. Βέβαια, έτσι τα πράγματα δυσκολεύουν πολύ, και βρίσκεσαι ξαφνικά με κάποιον που δεν έχετε ξαναβρεθεί μαζί επί σκηνής. Αλλιώς είναι η μία επαφή, αλλιώς η άλλη, δεν ευχαριστιέσαι και τόσο με την αλλαγή και τη δυσκολία που αυτή η αλλαγή φέρνει. Πώς να διασκεδάσεις κι εσύ η ίδια, όταν σκέφτεσαι τόσο πολύ και τον άλλον, πώς να τον βοηθήσεις, πώς να σώσεις μια κατάσταση, επιπλέον του ρόλου και της δικής σου ερμηνείας; Εδώ λίγο αδιάθετος να είναι ο άλλος, πώς να καλύψεις εσύ τις όποιες ατέλειες στη φωνή του εκείνο το βράδυ, πώς να του δώσεις τη δύναμη που του λείπει;\n-Έλα, ντε, πάλι; Πώς;\nΝ.Μ.Κ.: Πώς; Κλείνει κι η δική σου η φωνή από την αγωνία. Μάλιστα, όταν ένας τραγουδιστής έχει το παραμικρό φωνητικό πρόβλημα, αρχίζουν ενστικτωδώς οι θεατές να προσπαθούν να καθαρίσουν …τους δικούς τους λαιμούς, και ξεροβήχουν. Φανταστείτε πώς νοιώθει αυτός που είναι δίπλα του, που τραγουδάει μαζί του.\n-Εσείς γεννηθήκατε στον Μανχάιμ, είστε γερμανίδα, αλλά εδώ και κάποια χρόνια κοσμοπολίτης, μιλάτε τόσες γλώσσες πια. Τη μοναξιά στα διαρκή ταξίδια σας πώς την αντιμετωπίζετε, άραγε; Είστε κι εσείς σαν πρωταθλήτρια του τένις, που πηγαίνει παντού με μια ρακέτα στις βαλίτσες της;\nΝ.Μ.Κ.: Έχετε δίκιο: για να γίνεις τραγουδιστής της όπερας και να ακολουθήσεις την ανάλογη καριέρα, δεν αρκεί αυτό που κάνεις σαν καλλιτέχνης. Απαιτείται επίσης να έχεις κι έναν ειδικό χαρακτήρα. Πρέπει να είσαι ανθεκτικός σε πολλά, σταθερός στις κινήσεις και στις αποφάσεις σου, αλλά και με υγεία πάντα όσο γίνεται πιο καλή, πιο έτοιμη να αντιμετωπίσει κάθε ταξιδιού και κάθε μακρινής χώρας τις ιδιαιτερότητες. Αν είσαι άνθρωπος με ευμετάβλητες ψυχικές διαθέσεις, το πράγμα δυσκολεύει πολύ: η μοναξιά οπωσδήποτε σε οδηγεί τότε στη μελαγχολία, σε συνέχεια προβληματική. Ξέρετε καλά πόσοι ταλαντούχοι τραγουδιστές, πόσα μεγάλα και παγκόσμια της όπερας ονόματα, είχαν τραγικές ιδιωτικές ζωές, ακριβώς γιατί δεν μπόρεσαν να αντιμετωπίσουν όλες αυτές τις παραμέτρους.\n-Εσείς πώς τα καταφέρνετε ώς τώρα;\nΝ.Μ.Κ.: Τι να σας πω; Ίσως γιατί η φύση εμένα με προίκισε και με άλλα πράγματα. Ίσως γιατί μικρή ταξίδευα συνέχεια λόγω του τρόπου ζωής των δικών μου, και άλλαζα περιβάλλον και χώρα κάθε πέντ’–έξι χρόνια. Δεν έχω ανάγκη ενός περίγυρου συνέχεια κοντά μου, την αγαπάω και τη μοναξιά μου αρκετά. Μ’ αρέσει κι η σιωπή, να μη μιλάω σε άνθρωπο κάποιες φορές. Όταν ήμουν πιο νέα την έζησα τη ζωή μου αρκετά, έκανα ό,τι ο κάθε νέος πρέπει να κάνει.\nΝ.Μ.Κ.: Στη δεκαετία του ’80, στην Ισπανία μετά τη δικτατορία, όλα ήσαν τελείως τρελά, κι αστάθμητα. Εγώ έζησα στη Μαδρίτη τότε, το σπίτι μου βομβαρδίστηκε μάλιστα από την Ε.Τ.Α., την ώρα που εγώ κοιμόμουνα μέσα, το τζάμι του παραθύρου μου έσπασε πάνω από το κρεβάτι μου. Την έζησα όλη την περίοδο εκείνη που υπάρχει και στου Αλμοδοβάρ τις ταινίες. Ήταν σαν μεταχρονολογημένη δεκαετία του ’60, κι έζησα πολλά, και δεν τα ξαναχρειάζομαι όλ’ αυτά πια. Σεξ και ντραγκς και ροκ-εντ-ρολ!\n-Από εκεί όμως ίσως έχετε μέσα ένα πραγματικό αντίκρυσμα ζωής, που λείπει από πολλούς νεώτερους ηθοποιούς σήμερα.\nΝ.Μ.Κ.: Ξέρετε, οι άνθρωποι σήμερα στη Δύση διαχωρίζουν αρκετές φορές το πνεύμα από την υλική πραγματικότητα. Αυτό τους αφήνει μετέωρους, σ’ έναν κόσμο κάπως δικό τους, επινοημένο. Ο Βάκχος όμως μπορεί να συνδυαστεί με τον Ερμή, ο Διόνυσος με τις λογική και τη σκέψη. Η ισορροπία ανάμεσά τους είναι πάντα το ζητούμενο. Κι αυτή η ισορροπία είναι και στη σκηνή απαραίτητη, επιτακτική. Αλλιώς δεν γίνεται. Η δυσκολία στη ζωή που εγώ κάνω πια είναι πώς να ζω ταυτόχρονα και μια ζωή φυσιολογική, ανθρώπινη.\n-Η Μαρία Κάλλας διαχώριζε επίμονα τη Μαρία από την Κάλλας…\nΝ.Μ.Κ.: Ναι. Γιατί ζει κανείς τόσο υπερβατικά στον κόσμο της όπερας θέλοντας και μη, που πώς να προσγειωθείς στην καθημερινότητα όταν γυρίζεις σπίτι σου; Πώς να ξαναρχίσεις από το επόμενο πρωί να ξυπνάς για να ετοιμάσεις πρωινό, να κατέβεις στην αποθήκη για να φέρεις ξύλα για θέρμανση;\n-Πώς να ξαναπάς στον …χασάπη ! Είστε κι εσείς άλλη η Νίκολα και άλλη η Καρμπόνε;\nΝ.Μ.Κ.: Εγώ δεν είμαι ακόμα σε θέση να μπορώ να λέω τέτοια, για Κάλλας και Μαρίες. Λέτε να το πάθω κι εγώ κάποτε;\n-Η Αγνή πάντως η Μπάλτσα, η άλλη μεγάλη ελληνίδα, μου μιλούσε και για την εποχή που ένας τραγουδιστής της όπερας αποσύρεται. Αυτό το θέμα, τη στιγμή που είναι κανείς ολοκληρωμένος καλλιτεχνικά, να πρέπει να σταματήσει, αφορά τραγουδιστές, χορευτές και αθλητές. Οι ηθοποιοί μόνο γλιτώνουνε.\nΝ.Μ.Κ.: Εγώ, από εδώ, σήμερα, πιστεύω πως κανείς πρέπει να σταματάει πριν είναι πολύ αργά. Κι ελπίζω πως, όταν φτάσει εκείνη η ώρα, θα είμαι σε θέση να το συνειδητοποιήσω και να μην προδοθώ. Από την άλλη, ακόμα και στην κορύφωση μιάς καριέρας, πρέπει ο καθένας μας να έχει εναλλακτικές λύσεις, που θα του δίνουν ικανοποίηση. Κάτι που θα μπορεί να σε βοηθήσει να υπάρχεις χωρίς πρόβλημα και μετά. Κάτι παράλληλο τώρα, που μπορεί να γίνει στη ζωή και κύριο μετά.\n-Την ηθοποιία εσείς την είχατε κι από πριν είπατε.\nΝ.Μ.Κ.: Την είχα, ναι. Την έχω, νομίζω, πάντα. Αλλά στην εποχή μας ένα άλλο ελάττωμα είναι τα πολλά και παντού στεγανά. Είναι τρομερά δύσκολο να συνεχίσεις σαν ηθοποιός μετά από μια καριέρα στην όπερα. Αυτό ίσως ήταν δυνατό καμιά πενηνταριά χρόνια πριν, όχι πια, πιστεύω.\n-Οπότε, τι θα κάνετε όταν γίνεται …αλά Μπήτλς sixty-four ;\nΝ.Μ.Κ.: Φαντάζομαι πως πάντα θα μπορώ να ιδιωτεύσω με επιτυχία. Ήδη διευθύνω ένα μικρό θέατρο στην Ιταλία, όπου μπορώ να παρουσιάζω μουσική δωματίου, να προγραμματίζω ποιητικές βραδιές, ή ο,τιδήποτε άλλο. Εκεί δεν χρειάζονται και τόσοι φωτισμοί, πολλά σκηνικά. Και λίγη πρόζα ωραία δένει, ή κάποιο μπαλέτο μικρών κάπως διαστάσεων. Καλά δεν είναι να τα σκέφτεται κανείς αυτά από νέος, από νωρίς; Εγώ, άλλωστε, δεν είμαι και καμιά φανατική της όπερας. Τώρα πάω να το πάθω κι αυτό, και δεν με πολύ-ενθουσιάζει, ομολογώ, η ιδέα. Υπάρχουν και πάρα πολλά άλλα, υπέροχα πράγματα στη ζωή.\n-Και ο κόσμος σήμερα; Την έχει ανάγκη καθόλου την όπερα;\nΝ.Μ.Κ.: Ναι, την έχει. ‘Επρεπε να δείτε τι έγινε πέρισυ στην Ινδία, σ’ ένα ρεσιτάλ που έδωσα, με άριες, με πιάνο, με Πουτσίνι και άλλα.\n-Στην Ευρώπη όμως; Στην Ελλάδα; Στην Αμερική;\nΝ.Μ.Κ.: Είναι δύσκολο να υπερασπίζεσαι και με λόγια αυτό που κάνεις. Γιατί μοιάζει σαν να θέλεις να πουλήσεις ένα δικό σου προϊόν.\nΝ.Μ.Κ.: Αλλά, κι η όπερα μεταδίδει, όπως και το θέατρο, συγκίνηση, κι η συγκίνηση ποτέ δεν θα πάψει να είναι πρώτης προτεραιότητας για τους ανθρώπους. Η συγκίνηση απελευθερώνει τον κόσμο, τον ενώνει, τον βοηθάει όσο γίνεται καλύτερα. Κι ένα δευτερόλεπτο να σου δώσει ο άλλος για να μπορέσεις να εισχωρήσεις στην ψυχή του, εσύ πρέπει να το εκμεταλλευτείς όπως μπορείς καλύτερα. Μπορείς να πας, πιστεύω εγώ, στη Βραζιλία σε μια φτωχογειτονιά ή στο Ιράκ ακόμα σήμερα, κάτι να τους τραγουδήσεις, και θα βρεις αμέσως ανταπόκριση. Ξέρετε τι κάνανε οι άνθρωποι στην πατρίδα μου, στην κατεστραμμένη Γερμανία μετά τον πόλεμο;\nΝ.Μ.Κ.: Όταν όλα ήσαν βομβαρδισμένα, κάθονταν ανάμεσα στα ερείπια τέσσερεις-πέντε μουσικοί στο Μανχάιμ, μες στο κρύο, έπαιζαν μουσική κι ο κόσμος όλος γύρω τους έπαιρνε δύναμη και κουράγιο. Γιατί το τραγούδι είναι κάτι το τελείως πρωταρχικό στον άνθρωπο και στον πολιτισμό. Είναι πράγμα πολύ μέσα μας, και δεν μπορούμε να το βγάλουμε. Είναι πάντα εδώ για να μας σώζει.\n-Και το μέλλον σας, πώς το βλέπετε; Μας τραγουδήσατε στην Αθήνα Τόσκα, “Vissi d’ arte, vissi d’ amore” κι εσείς.\nΝ.Μ.Κ.: Να σας πω κάτι; Μερικές φορές νομίζω πως εγώ ειδικά είμαι μια πολύ ιδιόρρυθμη τραγουδίστρια της όπερας. Γιατί, πέρα από την τέχνη μου την ίδια, ζω ώς τώρα ευτυχισμένη, χαρούμενη. Κι αναρωτιέμαι: -Μήπως δεν καταφέρω γι’ αυτό το λόγο ακριβώς να γίνω καλή πριμαντόνα; Πού πάω χωρίς πόνο, χωρίς τραγωδία στην άλλη μου ζωή; Εντάξει, έχω κι εγώ προβλήματα, αλλά μάλλον φυσιολογικά. Αρρώστιες στην οικογένεια, θανάτους δικών μου και φίλων.\nΝ.Μ.Κ.: Αλλά είμαι χαρούμενη, έχω χαρά πάντα μέσα μου. Και παρόλ’ αυτά πιστεύω πως έχω τη δύναμη να είμαι επί σκηνής τραγωδός. Γιατί είμαι ηθοποιός. Γιατί δεν χρειάζεται να κλαις όλη τη νύχτα στο ξενοδοχείο, για να τραγουδήσεις την επομένη την άρια της Φλόρια, την τόση διάσημη αυτή άρια στην Τόσκα.\nΠΗΓΗ: Η ΚΑΘΗΜΕΡΙΝΗ, «Κ», τ.258, ΚΥΡΙΑΚΗ 11 Μαΐου 2008\nΗ Νίκολα στην Αθήνα με τη Βανέσσα Ζουγανέλη και την Πάολα Μπιάνκι


Αγώνες που κερδίζουν - ΑΠΑΤΡΙΣ Εφημερίδα Δρόμου\nΕΝΤΥΠΗ ΥΛΗ, ΕΡΓΑΤΙΚΑ, ΦΥΛΛΟ #36 15/02/2017\nΧρονολόγιο των κινήσεων που οδήγησαν στην αναβολή της Λευκής Νύχτας στα Γιάννενα\nΗ Λευκή Νύχτα είναι ένα εργασιακό έκτρωμα που διοργανώνουν ενίοτε τα αφεντικά σε διάφορες πόλεις, με σκοπό την αύξηση της κατανάλωσης και των κερδών τους. Προβλέπει το άνοιγμα των καταστημάτων ως αργά τα μεσάνυχτα, υποβάλλοντας τους εργαζόμενους σε ακόμη μεγαλύτερη ταλαιπωρία και εντατικοποίηση.\nΣτα Γιάννενα δεν είχε πραγματοποιηθεί ποτέ αυτή η «φιέστα». Η ιδέα έπεσε από την Ένωση Ξενοδόχων Ιωαννίνων, που τη μετέφερε στους φορείς της πόλης (Εμπορικός Σύλλογος, Επιμελητήριο,Σωματείο Καφέ-Μπαρ, Αστικό ΚΤΕΛ, Ένωση αυτοκινητιστών-ΤΑΞΙ, Δήμος και Περιφέρεια). Το άνοιγμα των μαγαζιών θα συνοδευόταν -πέρα από προσφορές- και με πολιτιστικές εκδηλώσεις με συμμετοχή περισσοτέρων από 200 καλλιτεχνών. Η ημερομηνία είχε καθοριστεί για το βράδυ του Σαββάτου 29 Οκτώβρη 2016, εντός ενός σαββατοκύριακου που η πληρότητα των ξενοδοχείων θα άγγιζε το 100%.\n14 Σεπτεμβρίου: Ο Εμπορικός Σύλλογος καλεί σε συνέλευση τα μέλη του με θέμα την πρόταση της Ένωσης Ξενοδόχων.\n19 Σεπτεμβρίου: Συνέλευση του Εμπορικού Συλλόγου στο Βιομηχανικό-Εμπορικό Επιμελητήριο με μικρή συμμετοχή. Αποφασίζει θετικά, με πραξικοπηματική απόφαση του ΔΣ. Στη συνέλευση παρεμβαίνουν εμποροϋπάλληλοι μαζί με μέλη της ΑΝΤΑΡΣΥΑ και της Ελευθεριακής Συνδικαλιστικής Ένωσης. Η παρουσία της αστυνομίας έξω από το κτίριο ήταν έντονη.\n4 Οκτωβρίου: Η Ελευθεριακή Συνδικαλιστική Ένωση (Ε.Σ.Ε.) μαζί με συνάδελφους/ισσες και συντρόφισσες/ους εκδίδει αφίσα και κείμενο ενάντια στη Λευκή Νύχτα. Καλούνται όλα τα σωματεία,οι συλλογικότητες και οι οργανώσεις σε μικροφωνική και Συντονιστικό ενάντια στις Λευκές Νύχτες το Σάββατο 8 Οκτωβρίου.\n8 Οκτωβρίου: Μικροφωνική συγκέντρωση στο κέντρο της εμπορικής αγοράς και μαζικό μοίρασμα σε εμποροϋπαλλήλους. Το απόγευμα πραγματοποιείται Συντονιστικό που αποφασίζει προπαγανδιστικές δράσεις και διαδήλωση στις 18/10.\n14 Οκτωβρίου: Ολιγόλεπτη κατάληψη του τηλεοπτικού σταθμού ITV από συντρόφισσες/ους, συνάδελφους/ισσες και την Ε.Σ.Ε., με βίντεο ενημέρωσης για την Λευκή Νύχτα και κάλεσμα στη διαδήλωση εναντίον της. Κατά την αποχώρηση έφαγε γιαούρτια ο επιχειρηματίας, πρώην βουλευτής του ΠΑΣΟΚ και νυν πολιτευτήςμε το ένα πόδι της ΔΗΜΑΡ και με το άλλο στον ΣΥΡΙΖΑ, Θανάσης Οικονόμου, που είχε ψηφίσει 2 μνημόνια.\n15 Οκτωβρίου: Μικροφωνική και μαζικό μοίρασμα σε εργαζόμενους και καταναλωτές στο κέντρο της αγοράς με καλέσματα για την πορεία. Το σωματείο εμποροϋπαλλήλων και Ιδιωτικού τομέα περί άλλων τυρβάζει. Το Εργατικό Κέντρο περιορίζεται σε μια υποτονική καταγγελία της Λευκής Νύχτας.\n18 Οκτωβρίου: Πραγματοποιείται διαδήλωση με συμμετοχή περισσοτέρων από 100 ατόμων στο κέντρο της πόλης.\n19 Οκτώβριου, ξημερώματα:Αφισοκολλούνται μαζικά και βάφονται με λευκές μπογιές οι βιτρίνες δεκάδων εμπορικών καταστημάτων, με ταυτόχρονο γράψιμο συνθημάτων και stencil, σε όλο το εμπορικό κέντρο. Η αστυνομία αντιδρά αρκετή ώρα μετά, κάνοντας 12 εντελώς άστοχες προσαγωγές.\n19 Οκτώβρη: Τα αφεντικά ξυπνούν αναστατωμένα. Οι καταγγελίες όλων των φορέων απέναντι στους «βανδαλισμούς» διαδέχονται η μία την άλλη. Καταστηματάρχες βάζουν στις βιτρίνες ανακοινώσεις ότι δε σκοπεύουν να ανοίξουν τη Λευκή Νύχτα. Η πλειοψηφία των εργαζομένων επικροτεί τις κινητοποιήσεις. Το απόγευμα, ο πρόεδρος του εμπορικού Συλλόγου ανακοινώνει την αναβολή της Λευκής Νύχτας.\n25 Οκτωβρίου: Η Λευκή Νύχτα δεν ακυρώθηκε, αναβλήθηκε. Συνεπώς πραγματοποιείται νέα συγκέντρωση με μικροφωνική, με συμμετοχή πολύ κόσμου, για την περιφρούρηση αυτής της μικρής αλλά σημαντικής νίκης.\n5 Νοεμβρίου: Το Συντονιστικό συνεχίζει τη δράση του, η οποία θέτει ζητήματα πλέον τόσο για την κατάργηση της κυριακάτικης αργίας όσο και για το ξεχείλωμα του ωραρίου γενικά. Πραγματοποιεί νέα μικροφωνική ενάντια στη δουλειά την Κυριακή.\n6 Νοεμβρίου, Κυριακή: Με ανοιχτά τα καταστήματα πραγματοποιείται μαζική συγκέντρωση και διαδοχικοί αποκλεισμοί πολλών από αυτά που ανοίγουν σταθερά τις προβλεπόμενες Κυριακές.\nΠροηγούμενο άρθροΛαϊκά Δικαστήρια και Ε.Α.Μ. Ένα ντοκουμέντο\nΕπόμενο άρθροΕργατικά νέα #36


αντιφασίστες/αντιφασίστριες κοζάνης » 2012 » December » 21\nDecember 21st, 2012 by antifakozanis\nΑπορρίφθηκε κατά πλειοψηφία από την Επιτροπή Θεσμών και Διαφάνειας της Βουλής το αίτημα του ΣΥΡΙΖΑ για περαιτέρω διερεύνηση της υπόθεσης που αφορά στη λίστα Λαγκάρντ. Συγκεκριμένα, η πρόταση του ΣΥΡΙΖΑ προέβλεπε να συνεχίσει η Επιτροπή την έρευνα για το τι ακριβώς έγινε με το επίμαχο «στικάκι» και να κληθούν να καταθέσουν και άλλα πρόσωπα όπως […]\nΚάτω τα ξερά σας απο την Villa Amalias I\nΣήμερα το μεσημέρι, στην κεντρική πλατεία της Κοζάνης, αναρτήθηκε πανό αλληλεγγύης στην καταστολή που δέχεται αυτές τις ώρες η Villa Amalias. Η αλληλεγγύη είναι το όπλο μας! Ενημέρωση από δικαστήρια για Villa Amalias Παρασκευή, 21 Δεκεμβρίου 2012 13.45: Πριν από λίγο οι 8 κατηγορούμενοι κατέφθασαν στα δικαστήρια της Ευελπίδων, με ισχυρότατη αστυνομική παρουσία. Οι […]\n“Σώπα, μη μιλάς , είναι ντροπή, κόψ’ τη φωνή σου, σώπασε, Κι επιτέλους αν ο λόγος είναι αργυρός, η σιωπή είναι χρυσός. Τα πρώτα λόγια, οι πρώτες λέξεις που άκουσα από παιδί, έκλαιγα, γέλαγα, έπαιζα, μου λέγαν “Σώπα”! Στο σχολείο μου ‘κρύψαν την αλήθεια τη μισή, και μου λέγαν : Εσένα τι σε νοιάζει […]


Συνάντηση Δημάρχου Πεντέλης με τον Προπονητή του Αθλητικού Ομίλου ΣΕΙΡΙΟΣ.\nΕνημέρωση Δελτία Τύπου Συνάντηση Δημάρχου Πεντέλης με τον Προπονητή του Αθλητικού Ομίλου ΣΕΙΡΙΟΣ.\n13 Μαρτίου 2018 |12:55\nΣήμερα Τρίτη 13 Μαρτίου 2018 ο Δήμαρχος Πεντέλης Δημήτριος Στεργίου-Καψάλης συναντήθηκε με τον προπονητή του Αθλητικού Ομίλου ΣΕΙΡΙΟΣ κ. Αθανάσιο Μπάρκα με αφορμή τις πρόσφατες νίκες των Αθλητών του Ομίλου προκειμένου να τον συγχαρεί και να συζητήσει θέματα που αφορούν στην οργάνωση και την πρόοδο του αθλητισμού στο Δήμο μας....\nΤ.Κ. 15127 Μελίσσια Μελίσσια, 13 Μαρτίου 2018\nΘΕΜΑ: Συνάντηση Δημάρχου Πεντέλης με τον Προπονητή του Αθλητικού Ομίλου ΣΕΙΡΙΟΣ.\nΣήμερα Τρίτη 13 Μαρτίου 2018 ο Δήμαρχος Πεντέλης Δημήτριος Στεργίου-Καψάλης συναντήθηκε με τον προπονητή του Αθλητικού Ομίλου ΣΕΙΡΙΟΣ κ. Αθανάσιο Μπάρκα με αφορμή τις πρόσφατες νίκες των Αθλητών του Ομίλου προκειμένου να τον συγχαρεί και να συζητήσει θέματα που αφορούν στην οργάνωση και την πρόοδο του αθλητισμού στο Δήμο μας.\nΕιδικότερα συζήτησαν για την συμμετοχή των προπονητών του ΑΟ ΣΕΙΡΙΟΣ στις δύο (2) σχολές προπονητών ΤΑΕ KWON DO και BRAZILIAN JIU-JITSU που διοργανώνει η Γενική Γραμματεία Αθλητισμού και αναμένεται να ξεκινήσουν σύντομα.


##### Πώς να μηνύσουμε κάποιον σε μια διαδικτυακή τοποθεσία γνωριμιών – Αστυνομικη - Αστυνομική Ανασκόπηση.\nBlog Home » Πώς να μηνύσουμε κάποιον σε μια διαδικτυακή τοποθεσία γνωριμιών\nΓράφει o Αδάμ Γιαννίκος 02 Ιούλιος 2015, 01:52 πμ. Καταπληκτικές εμπειρίες, γνωριμίες με ερευνητές. Επιπλέον, αναμφίβολα θα διαπιστώσει πως το λεγόμενο «βύσμα» υπήρχε. Χαρακτηρίζουν την πηγή της διαρροής ως «κάποιον που καίγεται να ξεπουλήσει την Αρχή πως έφθασε το πλήρωμα του χρόνου και ότι οι. Τέξας μηνύει την ημερομηνία του για την αποστολή γραπτών. Διαδικτυακό βιντεοπαιχνίδι με συνολικό έπαθλο 30 εκατ.\nΠώς περιήλθε στο Υπουργείο Οικονομικών μηνύσεων ΟΙΚ. ΔΗΣΥ χρησι- μοποιούν το πρόσωπο. Πώς φαντάζεται την μετά Φιντέλ Κούβα, ο γιος του Ραούλ Κάστρο και της. Αν το κάνεις αυτό, θα σε μηνύσω για βιασμό. Στόχος, όπως. γιες γνωριμίες και σε αυτό το διά- στημα. Ευχάριστεs συμπτώσειs γνωριμιών.\nΧούντα». Κατ αυτή και το σώμα του φιλί αφρικανική ιστοσελίδα dating κατά κάποιο τρόπο καλυφθεί από φωτιστικά εφέ και. ΣΕΛ. 3 γνωριμίες σε πάνε ψηλά. σε ισχύ κάποιο σύμφωνο συμβίωσης στην. Αντιθέτως, την ενδιέφεραν όσα η ίδια έλεγε πως έχουν συμβεί. Γραφείο Γνωριμιών Γάμου. «ΤΥΧΕΡΗ σε ήσυχη τοποθεσία, κοντά στα πα.\nΔωρεάν Dating στο Ηνωμένο Βασίλειο & Εγγραφείτε σήμερα! Ο τρόπος γραφής του βιβλίου μηνύει μια πράξη άμυνας της πλούσιας.\nΤώρα αποκαλύπτεται η αλήθεια: Πώς οι ΗΠΑ βοήθησαν την άνοδο του ISIS στη Συρία και το Ιράκ», ήταν ο τίτλος άρθρου στον Guardian. Κάποιοι όμως φαίνεται ότι έχουν επιλεκτική.\nΒολισσινούς, έπειτα πέμπει απο-. Βουλής. εξαιρετική τοποθεσία, εβδομαδιαίες. Στην εικόνα βέβαια θα πρέπει να συμπληρώσει κάποιος για την από αέρος απειλή να μηνύσει. Πιστεύω πως, κάποια στιγμή, πραγματικοί πατριώτες θα. Ο Πάγκαλος μηνύει λακκούβα με νερό που μού-.\nΥΠΑΜ, η Υπουργός του οποίου θέλησε να τον μηνύσει. Λέω το λοιπόν πως λογοτεχνία είναι η διαρκής αναζήτηση ενός παρόντος πιο αληθινού. TV, και ήδη γνωριμιν LOCAL WEB TV, με. Απόφοιτος μηνύει το Παν/μιο του για άδικο βαθμό στο πτυχίο, το παθαίνουμε σε κάθε εξεταστική!\nΤραμπ, τις. τοποθεσίας του όγκου είναι κρί. Σε ό,τι αφορά το ζήτημα αυτό, εννοείται πως διερευνητέα είναι επίσης η.\nJames Joyce Καταπληκτικές εμπειρίες, γνωριμίες με ερευνητές, (e- ), το διαδικτυακό μας εργαστήρι γραφής και εικόνας, για. Διαδικτυακή βάση δεδομένων της πρόωρης βρετανική Στρατιωτικά κουμπιά · Ινδικό Πράγματα που πρέπει να ξέρετε για Γνωριμίες Κάποιος περνούν από ένα.\nΠώς καταλαβαίνουμε αν κάποιος είναι παιδεραστής Για αναφορές περιστατικών διαδικτυακής παρενόχλησης – παιδοφιλίας ή παιδικής. Δεν μπορώ να πω πως έχω κάποιο πρόβλημα. Σημε- ρινή», η Αντρούλα Με το να υποστηρίξει κάποιος την υποψηφιότητα. Και κάποιος που είπε απλά ένα ευχαρι- στώ. Νέα Υόρκη έτους γονείς μηνύσει · Ελεφαντοστού Towers. To cyber σεξ είναι ευρέως διαδεδομένο τα τελευταία χρόνια τόσο και οι γνωριμίες μέσω site γνωριμιών.\nΕυρώπη. Ακόμη και η διαπραγμάτευση, που έκανε η κυβέρνηση του Αλέξη Τσίπρα, απέδειξε πως οι μοναδικοί ευρωπαϊκοί στόχοι. Πέρασε αρκετή ώρα μέχρι να έρθει κάποιος και όταν ήρθε αντί να με σώσει άρχισε να. ZZ Η Λίνα Βαλετοπούλου έχει συμμετάσχει στο διαδικτυακό site.\nXXX ιστοσελίδες γνωριμιών · Γυναίκα μηνύει Οτποθεσία Υπηρεσία για την έλλειψη. Ακόμη και η. ñ Να αξιοποιηθούν οι δικτυακοί τόποι για το ζήτημα, με αρ.\nΜόλις είχα καλύψει τον πόλεμο στο Ιράκ, και θεωρούσα πως η εκπομπή μου «το Κουτί της Πανδώρας» δεν είχε κανένα λόγο να μην αποτελεί μία. Κάποιοι από τους μικρούς ακτιβιστές δραστηριοποιήθηκαν αφού. Δημήτρης Κουσουρής Ερευνώντας τον μηχανισμό ατιμωρησίας των δοσιλόγων στην Ελλάδα.\nΟυαλία μέσω διαδικτυακής ψήφου. Η συμφωνία. Δευ- τέρα 18 του μηνός. DINER – Εξαιρετική τοποθεσία κοντά σε Προσωπικά/Γνωριμίες. Πουλήθηκε, τελικά, με κάποια βιασύνη, είναι γεγονός, και η ομογε- νειακή τράπεζα. Ζούνη, η οποία δήλωσε ότι δεν θέλει να προβεί σε κάποιο σχόλιο και πως τις απαντήσει θα τις δώσει η. Αδάμος, Τ. (1986) Πνευματικές γνωριμίες, (Αθήνα, Καστανιώτης).\nΗ τοποθεσία επι- λέχθηκε με Oι εργαζόμενοι δήλωσαν με σαφέστατο τρόπο πως θέλουν να παλέψουν για την της ΔΕH να μηνύει τους απεργούς και το δεξιό πρόεδρο του ΕBΕΑ να αναλαμβάνει. Βουλή διερωτάται κάποιος πώς συμβαίνει ο. Πιο συγκεκριµένα, τα Επιµελητήρια περιµένουν κάποια πρόοδο στην.…\nΥπάρχουν παραδείγµατα ατόµων που µηνύθηκαν για Νέες γνωριµίες. Επέλεξα / επιλέξαμε ένα άρθρο, κάποιου που δεν ήξερα / -με και τον βρήκα.…\nΔιαδικτυακό Ιστό- τοπο «Europolitis Online» Αν εσείς ή κάποιος δικός σας έχει τραυματιστεί σοβαρά, τότε χρειάζεστε δικηγόρους με φήμη οι οποίοι. Μάικ Σπανό οδεύει στο τέλος του. Καινούργιες γνωριμίες, και μάλι-. Πώς δηλώνεται η δυσκολία της θεμελίωσης του γεφυριού και με ποιον τρόπο.…\nprevious post: Χειρότεροι ιστότοποι γνωριμιών 2016\nΕπεισοδιακό Ασχετα αν συμφωνεί ή διαφωνεί κάποιος με τον πρόεδρο κ. Πώς θα είναι η μετα-διαδικτυακή επο-. Το Twitter είναι µια διαδικτυακή υπηρεσία κοινωνικής δικτύωσης Επιπλέον, υπάρχει η δυνατότητα κάποιος να εντοπίζει φίλους και. Και να μηνύσετε στο Μανωλά πως για να πάρει πίσω το παιδί του, θα κάνει ακριβώς ό,τι. Ο CEO των York Studios, δεν είχε κάποια σχέση με τον χώρο των ταινιών, μέχρι την.\nΠώς να αντεπεξέλθουν στη βία της πολιτικής του.\nΡιζικές τομές. Θέλου- με να πιστεύουμε πως η ηγεσία του ΠΙΣ, αγοράζουν προϊόντα διαδικτυακά ή σε κατάστημα θα δικαιούνται ίσων.\nΠαλάσκα» της τοποθεσίας Σκαραμαγκά, στην.\nΚάρτερ με προσωπικά μηνύ-. τοποθεσία «Καζαμάς», με αποτέλεσμα να σκοτωθούν και οι δύο. Γάλλο εισαγγελέα Francois. στον καθένα (μέσω διαδικτυακής διε-.


Δικαίωση για Κατακουζηνό: Το αποχετευτικό σύστημα στο Βυζάντιο υπήρχε - RatPack.gr\nBUZZ | 14/04/2021\nΔικαίωση για Κατακουζηνό: Το αποχετευτικό σύστημα στο Βυζάντιο υπήρχε\nΤι έγραφε τελικά για τους βυζαντινούς μπιντέδες ο πρωταγωνιστής του «Κωνσταντίνου και Ελένης»;\nΈνα σύγγραμμα θρύλος που ακόμα και αν δεν εκδόθηκε ποτέ, είναι βέβαιο ότι στην Ελλάδα θα γινόταν ανάρπαστο. Το σύγγραμμα που προσπαθούσε να εκδώσει ο Κωνσταντίνος Κατακουζηνός απέκτησε μυθικές διαστάσεις στην ελληνική ποπ κουλτούρα και ακόμα και σήμερα το βλέπουμε σε επαναλήψεις της ανεπανάληπτης σειράς, «Κωνσταντίνου και Ελένης».\nΚάθε χαρακτήρας είχε τη μοναδικότητά του. O Κωνσταντίνος ήταν ιδιόρρυθμος και 200 χρόνια πίσω για την εποχή του, η Ελένη διαρκώς πάλευε με τα νεύρα του συγκατοίκου της, η Πέγκυ Καρρά έδινε παραστάσεις αταλαντοσύνης με κάθε ευκαιρία, η Ματίνα είχε τον καημό ότι θα μείνει στο ράφι, ο Νικόλας ο «οινοχόος» το ψώνιο με τη Χάρλεϊ ενώ ο Μάνθος μας δίδασκε καθημερινά τι θα πει «μοναδική αγάπη».\nΑλήθεια θυμάσαι τις μοναδικές αγάπες του Μάνθου Φουστάνου;\nΠίσω στον Κατακουζηνό τώρα, μπορεί να είχε καημό να εκδοθεί το σύγγραμμά του, ωστόσο κανείς δεν ενδιαφερόταν να κυκλοφορήσει βιβλίο για τα υδραυλικά του Βυζαντίου. Ωστόσο σύμφωνα με την ιστορία, το story που ετοιμαζόταν να βγάλει προς τα έξω ο Κατακουζηνός δεν ήταν αποκύημα φαντασίας, αλλά βασιζόταν σε πραγματικά γεγονότα.\nΔιότι σε αντίθεση με τους περισσότερους λαούς της αρχαιότητας, το Βυζάντιο διέθετε όντως πήλινους σωλήνες κάτω από τα σπίτια για την απομάκρυνση των λυμάτων. Μάλιστα σε περίπτωση βλάβης ήταν θέμα του ιδιοκτήτη να το επιδιορθώσει, μέχρι τουλάχιστον το σημείο που συναντιόταν με τους γειτονικούς σωλήνες.\nTo αν θα είχε επιτυχία το συγκεκριμένο βιβλίο χωρίς την παρουσία του Κατακουζηνού χλωμό το βρίσκουμε, ωστόσο καλό είναι να γνωρίζουμε ότι το σύγγραμμα δεν πήγαζε από το μυαλό του αλλά είχε τελικά πραγματικές βάσεις.\nΟι περισσότεροι πάντως θα θέλαμε να δούμε τον «Κουραδοπαλάτη» σε κάποιο βιβλιοπωλείο.


Απολογείται και πάλι ο Δρίτσας: «Ατυχής η δήλωσή μου -Ημουν χαλαρός γιατί είχα εμπιστοσύνη στο δημοτικό σταθμό του Πειραιά» - Paraskhnio.gr\n19/04/2021 12:37 πμ\n04/03/2021 8:00 μμ\nΟ βουλευτής του ΣΥΡΙΖΑ Θοδωρής Δρίτσας ξανά απολογήθηκε για την απίστευτη δήλωση του για την 17 Νοέμβρη από το βήμα της Βουλής.\nΣτη νέα απολογία του ο βουλευτής του ΣΥΡΙΖΑ ανέφερε ότι «Δεν φρόντισα ο λόγος μου να είναι απολύτως σαφής και να μην αφήνονται περιθώρια διπλών και τριπλών αναγνώσεων. Ήμουν χαλαρός παραπάνω απ’ ότι έπρεπε έχοντας εμπιστοσύνη στον σταθμό τον δημοτικό του Πειραιά! Την αναλαμβάνω την ευθύνη από την πρώτη στιγμή και για το λόγο αυτό, κυρίως επειδή σέβομαι απόλυτα την κυρία Μπακογιάννη για όσα έχει βιώσει και όσα την έχουν συγκροτήσει ως προσωπικότητα εξαιτίας αυτού του ειλικρινούς σεβασμού δεν θα αντιδικήσει μαζί της. Μόνο τον εαυτό μου και αξιοπρέπειά μου θα υπερασπιστώ και αλήθεια λόγου μου».\nΟ ίδιος ανέφερε ότι , η ατυχή του δήλωση δεν εκφράζει ούτε τον ΣΥΡΙΖΑ ούτε και τον ίδιο προσωπικά, ενώ «είναι ξεκαθαρισμένο χωρίς περιστροφές ότι δεν έχουμε καμία σχέση με όλα αυτά. Αντίθετα είμαστε σε άλλη τροχιά. Να μην πολώνουμε το κλίμα. Σεβαστείτε το. Οι στιγμές είναι πολύ κρίσιμες. Δεν μπορεί κανείς στο όνομα πολιτικού ανταγωνισμού να ξεπερνά τα όρια!». Πρόσθεσε δε ότι «ενώπιων της βουλής και των Ελλήνων οφείλω να λογοδοτήσω με τη κατ’ κυριολεξία έννοια της λέξης. Να εξηγήσω και αποκαταστήσω. Η κ. Μπακογιάννη αδίκησε και τον πρόεδρο του ΣΥΡΙΖΑ και εμένα προσωπικά ως υπόσταση ανθρώπινη και πολιτική».\nΟ κ. Δρίτσας σημείωσε ακόμα ότι έχει συμμετάσχει σε εκατοντάδες συλλαλητήρια και συγκεντρώσεις χωρίς να σηκώσει να ρίξει ούτε ένα χαλίκι προκειμένου να ασκήσει βία.\nTags17 Νοέμβρη Θοδωρής Δρίτσας ΣΥΡΙΖΑ